
ARKA E BOTËS 

Në emër të Allahut, të Gjithëmëshirshmit, 
Mëshiruesit! 

Kështu e kanë quajtur: “Arka e botës.” 

Rrëfente tregime në fotografi për jetën dhe 
ndodhitë në botë dhe nga historia. Të gjithë fëmi- 
jët me padurim e pritnin ardhjen e saj në lagjen e 
tyre. 

Sikur të kisha pasur mundësi ta shihja! Thonë 
se kjo është kino lëvizëse. Se në ekranin e tij 
mund të shihen pamjet më të bukura dhe mësi- 
met më të çmueshme. Më ishte ngulitur në zemër 
si çudia më e parëndomtë e asaj kohe. 

Mirëpo, për fat të keq, në qytet nuk ka asgjë 
të ngjashme me të. Kjo ishte diçka e veçantë. Për 
këtë shkak pronari i saj, xhaxhi Bajrami e kishte 
caktuar ditën kur çdo qenie e gjallë mund ta 
shikonte atë. 

Kishin kaluar gjashtë ditë, kishte ardhur edhe 
dita e shtatë, e pronari i arkës së çuditshme ende 
nuk ishte kthyer. 

TREGIMI I PARË 



ÇDO PRITJE KA FUND 


Në fund erdhi momenti i lehtësimit. Sa na 
kishte gëzuar kthimi i tij, pas pritjes së gjatë! E 
dëgjuam zërin e borisë së xhaxhi Bajramit dhe 
menjëherë brofëm drejt atij zëri. 

Eh, sa e madhe që është “Arka e botës” - si një 
bjeshkë! E atë e mban një njeri i madh, në gojën 
e të cilit gjendet një bori e verdhë e bakrit, që i 
bie dhe lajmëron ardhjen e tij. Fëmijët duar- 
trokisnin dhe bërtitnin nga gëzimi, duke rropatur 
me këmbë mbi tokë, duke e përshëndetur mbar- 
tësin dhe atë që mban. 

Mënyra se si ata e tregonin mikpritjen e tyre 
tregonte gëzimin e tyre të papërshkruar se e shih- 
nin atë. Kjo përsëritet në çdo vendbanim ku ka- 
lonte ai. Ky është çasti i papërshkruar i gëzimit 
dhe i festimit. 

ÇDO GJË E KA ÇMIMIN E VET 

Gëzimi kishte kapluar sheshin “Minatori”. Laj- 
mi përhapej nëpër të gjitha rrugët, hynte nëpër 
çdo shtëpi dhe çdo vesh. Të gjithë fëmijët, mo- 
shatarë të mi, ishin mbledhur në vendin e ngjar- 
jes, pas vrapimit të furishëm se kush do të arrinte 
më shpejt nga shtëpia e tij. Çdo njëri duke i 
ngritur duart dëshironte të marrte një nga katër 
karriget e vetme të xhaxhi Bajramit. 

I falënderuar qoftë Allahu që xhaxhi Bajrami 
më mëshiroi mua dhe e kuptoi se, nga të gjithë, 
unë kisha më së shumti dëshirë për t’i njohur ma- 
rifetet e “Arkës së botës”. Filloi t’i mblidhte të 
hollat duke thënë: “Fëmijë, paguoni para shfaq- 
jes!” E ne e ngutnim që sa më parë ta lëshonte 
arkën e vet për të na treguar magjitë e veta. 

NJOHËS I MIRË I ZANATIT TË VET 

Duke lajmëruar fillimin e shfaqjes me bori, 
xhaxhi Bajrami tha: “Vini re! Juve që Allahu ju ka 
dhuruar shëndet dhe shqisa, për të dëgjuar dhe 
për të parë atë që është e dobishme, shikoni në- 
për dritaret e vogla në arkë. Zoti jua ruajtë shi- 
kimin dhe jua mundësoftë që ta kuptoni qëllimin 
e asaj që do t’ju shfaqet! 

Fëmijë, para jush janë tri mësime, secila në 
dhjetë fotosrafi. Mos e humbni ndonjërën, se nuk 
do ta kuptoni porosinë. Jeta pa porosi është e 
padobishme. Mësimet janë në formë tregimesh. 
Shikojini ato dhe dëgjojini me kujdes, duke mos e 
kthyer vëmendjen në asgjë tjetër. ” 

MOS BESO NË ÇDO GJË QË TË THUHET 

Në një mënyrë të bukur, xhaxhi Bajrami na 
shtiu në tregimin e parë të ilustruar: 

Shikoni fëmijë tregimin e parë! Ai e ka porosi- 
në e vet. Është për një gjuetar mendjelehtë. Ai 
ishte nisur për të gjuajtur me rrjetën e tij dallën- 
dyshe të trasha dhe të bukura. Shkonte prej një 
fushe në tjetrën, prej një mali në tjetrin, duke i 
vëzhguar drunjtë një nga një, duke ndjekur një 
dallëndyshe që ishte ndalur pranë një përrocke. 

Gjuetari nuk e kishte lehtë të kalonte prej një 
vendi në tjetrin. Në fund, kur u lodh, u ul në një 
mal të vogël duke pritur gjahun e tij të pasur. 

U lodh nga pritja e gjatë, ndaj u mbështet në 
një lis, duke vendosur në të rrjetën ku ishte ush- 
qimi tërheqës për zogj. 

Papritmas rrjeta u lëkund: kishte kapur një 
zog. U gëzua gjuetari dhe vrapoi te rrjeta duke 
menduar se si po e priste një darkë e shijshme. 

Gati fluturoi nga gëzimi! Sa i bukur dhe i madh 
ishte ky zog! Me kujdes e liroi atë nga rrjeta dhe 
e kapi me dorë, i mahnitur me pamjen e tij. 

Atëherë gjuetari iu drejtua dallëndyshes 
me një buzëqeshje fitimtari: - Mirësevjen da- 
Uëndyshja ime e bukur! Sa kohë të gjatë të kam 
pritur! 

Zogu nga frika filloi të qajë dhe i tha: “Më lë- 
shoni, zotëri gjuetar. Nuk keni kurrfarë dobie nga 
unë, sepse nuk do t’ua heq dot urinë. Ju lutem, 
më lëshoni!” 

Në mënyrë ngacmuese gjuetari iu përgjigj: - / 
kam thirrur shokët e mi tek unë për një darkë të 
madhe! Si mund ta mendoj këtë pa mishin tënd 
të lezetshëm!? 

Zogu heshti pak e pastaj tha: - Më lëshoni, 
gjuetar, unë do t’u tregoj ku gjendet thesari më i 
madh në tokë!!! 

Kur gjuetari dëgjoi për thesarin, lakmia e ma- 
dhe ia mori mendtë dhe e lëshoi zogun. 

Zogu buzëqeshi, fishkëlleu sa më bukur që 
mundej dhe kërceu prej gëzimi duke thënë: - A 
më besove, o mendjelehtë, se unë vërtet e di se 
ku gjendet thesari? Sidoqoftë, mos u mërzit. Unë 
do t’i lajmëroj të gjithë zogjtë që të largohen 
nga ky mal i vogël, e këshilla ime për ty është: 
“Mos beso në çdo gjë që të thuhet! Ky është ai 
thesar!” 

Dhe zogu fluturoi duke e lënë gjuetarin e 
mashtruar. 

LARGOJE ZHGËNJIMIN NGA VETJA JOTE 

Tregimi i dytë, fëmijët e mi, është tregimi për 
humbjen e një udhëheqësi ushtarak. Shikoni me 
kujdes, ajo do t’ju japë një mësim të paharrue- 
shëm dhe të dobishëm. 

Kishte filluar lufta ndërmjet dy mbretërive fqi- 
nje. 

Udhëheqësi i një ushtrie kishte thirrur në dy- 
luftim udhëheqësin e ushtrisë së dytë. Pas lufti- 
mit të rëndë, e mundi atë, e zuri rob dhe e lidhi 
me pranga dhe zinxhirë, e pastaj e dërgoi në 
burg. 

Ushtria e kryeushtarakut që kishte humbur 
dyluftimin u shpërnda e ushtarët ikën nëpër shkre- 
tëtirë, duke u frikësuar se armiku do t’i zinte, do 
t’i robëronte dhe do t’i burgoste. 

Ndodhi diçka e papritur! Kryeushtaraku i mun- 
dur arriti të ikë nga burgu dhe kur arriti tek një 
burim në mes të shkretëtirës, u ul që të pusho- 
nte. 

Filloi të mendonte për disfatën e vet të turp- 
shme dhe për ndonjë mënyrë që do ta nxirrte nga 
ajo situatë e rëndë. 

Në atë çast vëmendjen e tij e tërhoqi një 
milingonë e vogël që kalonte pranë tij duke 
mbajtur një karkalec të madh, dhjetë herë më të 
madh me trup dhe peshë... Por, milingona ishte e 
vendosur në punën e vet. 

Papritmas, milingona së bashku me karkalecin 
ra në një gropë. U mundua të dilte së bashku me 
trofeun e vet. Karkaleci u mundua të lirohej disa 
herë nga kthetrat e milingonës, por ajo vazhdi- 
misht e kapte dhe përpiqej të dilte nga gropa, 
derisa më në fund kjo gjë i shkoi për dore. Dhe 
ashtu, krenare, së bashku me trofeun, milingona 
vazhdoi rrugën e vet. 

Kjo dëshirë e flaktë dhe ky durim i melingonës 
lanë mbresa të thella tek udhëheqësi i mundur. Si 
e kreu me suksesë detyrën e vet milingona pa e 
humbur shpresën? 

Qante për gabimin e vet; ishte penduar se nuk 
ishte më i zellshëm dhe më me zemër. Filloi të 
mendojë se si ta thërrasë kundërshtarin në dyluf- 
tim. 

E mblodhi tërë fuqinë dhe vendosmërinë e vet 
dhe u kthye vetë te kundërshtari dhe përsëri e 
kërkoi në dyluftim. Pas një lufte të paparë dhe të 
mundimshme, kundërshtari i tij ra i vdekur në 
tokë! 

Kështu, udhëheqësi ynë ushtarak fitoi dhe u 
kthye krenar në mbretërinë e vet. Dhë kështu, 
një milingonë me zellin e pandërprerë ndikoi që 
ky ushtarak të nxjerrë një mësim të dobishëm. 

PËRDORE MENDJEN 


I fundit, të nderuar fëmijë, është tregimi për 
të verbrin dhe fenerin. 

1. Fotografia e parë, që do të shihni, 
tregon një të verbër, i cili në njërën dorë mban 
qypin e në tjetrën fenerin. Ai del natën nga 
shtëpia e vet dhe shkon deri te sheshi i madh me 
pus, ku mblid-hen njerëzit për të mbushur enët e 
veta me ujë. 

2. I verbri, ngadalë, duke mbajtur një 
fener mbërriti te bunari dhe, kur i erdhi radha, e 
mbu-shi qypin e vet me ujë dhe u nis për në 
shtëpi. 

3. Gjatë rrugës për në shtëpi takoi një 
njeri, i cili u habit se çfarë i duhet të verbrit 
feneri që bën dritë! 

4. Mendonte me zë: “Për çfarë i duhet të 
verbrit feneri, çfarë fiton ai prej kësaj?” 

5. E dëgjoi i verbri. Kur iu afrua ai njeri, 
e pyeti me zë: “Çfarë të duhet feneri?” 

6. I verbri buzëqeshi dhe i tha: “Sikur veç 
pak të mendoje, nuk do të më pyetje për këtë! A 
nuk e sheh se është natë dhe se është errësirë 
kudo rreth nesh?” 

7. Njeriu e lëviz kokën dhe thotë: “Ashtu 
është, por ti çfarë dobie ke nga feneri kur je i 
verbër?” 

8.1 verbri tha: “Hej, njeri me sy, e mbaj fe- 
nerin që ti të më shohësh! Sikur të mos e mbaja, 

dikush prej kalimtarëve do të mund të përplasej 
me mua nga shkaku i errësirës. ” 

9. Kur e mbaj fenerin të ndriçuar ndri-çoj çdo 
gjë përreth vete, në mënyrë që të mos ndeshem 
me dikë dhe kështu e ruaj enën time të mos 
thyhet. A nuk është ashtu, vëlla?” 

10. Njeriu e uli kokën nga kjo situatë e pa- 
këndshme: “Të falëminderit plak për këshillën 
dhe urtësinë tënde! Mos më gjyko! Unë jam i 
paditur dhe i verbër, edhe pse shoh, e jo ti. Ti je 
i mençur, edhe pse nuk sheh! Pranoje ndjesën 
time! Sikur të kisha menduar mirë dhe drejt, nuk 
do ta kisha bërë një pyetje të tillë!” 

Sa mirë do të ishte sikur njeriu t’i shfrytëzon- 
te të gjitha begatitë që i ka dhënë Allahu, në 
mënyrë që të mos turpërohet, të mos pendohet 
dhe të mos bëhet injorant. 

DHE E NDJEKIM ME TE MIREN 


Xhaxha Bajrami i ra borisë dhe e lajmëroi 
fundin e shfaqjes duke thënë: - Fëmijë të dashur, 
për një shumë të vogël të hollash ju shikuat tre- 
gimet e dobishme nga arka e botës. Tregimi i parë 
flet për pasojat e marrisë, e dyta për frytet e 
durimit dhe qëndrueshmërisë, e treta për dobinë 
e përdorimit të mendjes. 

Mbajeni mend këtë, të dashur fëmijë dhe lu- 
teni Allahun që t’ju mësojë që t’i këshilloni të 
tjerët drejtësisht, ndaj luteni Atë që të gjithë të 
jeni të dëgjueshëm dhe të ndjekim atë që është e 
drejtë. 


MËSIMI I TREGIMIT 

1. Mos beso çdo gjë që të thuhet! 

2. Bëhu i durueshëm dhe këmbëngulës deri në 
fitore! 

3. Gjithnjë përdore mendjen tënde! 

PER JU, TE DASHUR FEMIJE 


Në shenjë të kujtimeve të mia nga ditët e 
fëmijërisë sime, e kam larguar pluhurin nga këto 
gjashtë tregime që t’i shpëtoj nga harresa, që 
ndoshta së bashku të gjejmë në to diçka të do- 
bishme dhe të mirë. 

Vëllai juaj, Muhammed M. Selimeh 

MËSUESI I VOGËL 

Në emër të Allahut, të Gjithëmëshirshmit, 
Mëshiruesit! 

MENDIMTARI QË MERITON TË 
RESPEKTOHET 

Edhe pse i mitur, quhej “mësues i vogël.” Ash- 
tu e thërrisnin shokët e tij në shkollë, të bindur 
në talentin dhe zgjuarsinë e tij. Emrin e ka Visar 
dhe është 12 vjeç. Ka arritur deri në klasën e 
gjashtë. Për disa muaj do ta përfundojë shkollën 
fillore. 1 Në pesë vitet e kaluara ishte nxënës i 
shkëlqyeshëm. Allahu xh.sh. i kishte dhuruar atij 
zell, logjikë dhe vendosmëri. Në klasë ishte i qetë 
dhe i tërhequr dhe përgjigjej gjithmonë me kujd- 
es dhe mençuri kur të tjerët nuk ishin në gjendje 
të jepnin përgjigje të drejtë. Prandaj, ishte i 
rëndësishëm dhe e meritonte respektin. 

DJALI I TALENTUAR ËSHTË NJERI Sl JU 

Vërtet, ai ishte një nxënës i mrekullueshëm, 
jo vetëm në atë shkollë, por edhe në shkollat e 


1 Shkolla fillore në botën arabe zgjat gjashtë vjet. (V.P.) 

TREGIMI I DYTË 




tjera të lagjes. Vetëm se ai nuk donte të lavdëro- 
hej për aftësitë e veta para të tjerëve, por donte 
të ishte i thjeshtë dhe modest. Nuk dëshironte që 
ta ngrenin gjer në qiell. Por thoshte: “Mos u 
habitni me mua, ngase unë jam si ju dhe kam 
mendje me të cilën mendoj. Sikur edhe ju ta 
kishit përdorur mendjen tuaj si duhet nuk do të 
mahniteshit më me mua!” 

Këto fjalë tregonin sesa i zellshëm dhe serioz 
ishte. 


ALLAHU KUJDESEJ PËR TË 

Visari nuk ishte as Pejgamber i dërguar prej 
Allahut xh.sh., se koha e të Dërguarve kishte 
kaluar që moti, e pas Muhammedit a.s. nuk ka më 
të Dërguar të tjerë, e as nuk ishte prej atyre me 
mrekullira dhe mu’xhize. Për të fliteshin gjëra të 
këndshme nëpër biseda të netëve të gjata, në 
ndejat e lagjeve. Njerëzit ishin të mahnitur me të 
dhe ai gjithnjë ishte në qendër të bisedave. Ishte 
shembull për nxënësit e tjerë në sjellje dhe më- 
sim, sikur të ishte i udhëhequr nga kujdesi ma- 
dhështor i Allahut xh.sh. 

DHE NGA SHERRI I ZILIQARIT 


Nëna e Visarit ia kishte ndaluar daljen nga shtë- 
pia në mënyrë që ta ruajë nga sytë e ziliqarëve të 
pamëshirshëm. Askush, as nga vëllezërit e tij nuk 
ishte i ngjashëm me të për nga mençuria dhe 
sjellja. Babai i tij bile mendonte ta çregjistronte 
nga shkolla, nga frika se mund t’i ndodhte diçka. 
Kujdesi prindëror e ndiqte çdokund, ku shkonte 
ose ku qëndronte. Kishin frikë se dikush do ta gra- 
biste a do t’i ndodhte ndonjë fatkeqësi. A do ta 
hanin sytë e këqinj të ziliqarëve?! Babai i tij 
donte ta njoftonte drejtorin e shkollës për bren- 
gën e tij. mirëpo nuk e bëri. Sikur diçka e ndalon- 
te nga kjo. 

MËSUESI E MBAN POROSINË 

U bë mirë që babai i tij nuk veproi ashtu si 
kishte menduar, sepse në ditët e ardhshme Visari 
do të tregonte një urtësi të madhe në shkollë. 
Nga ajo ndodhi mund të nxirret mësim dhe këshi- 
llë. 

Kur mësuesi i ri hyri në klasë, i shikoi nxënësit 
që të njoftohej me ta. Shikimi iu ndal në fytyrën 
e kthjelltë të Visarit, i cili me buzëqeshje dhe 
fjalë të këndshme i uroi mirëseardhjen në emër 
të të gjithëve: “Mirëseerdhët, zotëri! Me ju do 

t’i ndajmë momentet këtë vit. Ju do të na udhë- 
hiqni dhe do të na ndriçoni rrugët e diturisë dhe 
do të na i përcillni porositë e diturisë me mund 
dhe sakrificë të madhe. Që tani iu falënderojmë 
për mundin tuaj të madh në të ardhmen. ” 

LARGOJUNI MENDIMEVE TË SËMURA 

Mësuesi u ul në katedër dhe, për çudi, e filloi 
ligjeratën e tij të parë me shpjegimin e një filo- 
zofie të përzier. Sa më tepër që shpjegonte, aq 
më shumë bëhej e pakuptueshme. Për këtë nxë- 
nësit nuk kishin dëgjuar asgjë më parë. Edhe pse 
e përsëriste, në bazë të shikimeve të tyre, shihej 
se asgjë nuk kishin kuptuar. 

“Shikoni fëmijë, sikur të ekzistonte Zoti, siç 
thonë të paditurit, a nuk do të mund ta shihnim 
atë? A thua, ai Zot nuk do të paraqitej para syve 
tanë?” Fëmijët u nemitën, mendjet e tyre të 
vogla ishin në dilemë!!! Nuk dinin ç’të bënin. Ta 
kundërshtonin mësuesin apo të mos flisnin asgjë? 
0 Zot, mëshiro!” 

MOSBESIMI ËSHTË I PADURUESHËM 


Mësuesi nxori një laps nga xhepi dhe tha: “Të 
dashur fëmijë, a e shihni këtë laps?” Ata u 
përgjigjën: “Po!” Ai e fshehu në xhep dhe vazh- 
doi: “A po e shihni lapsin tani?” U përgjigjën: 
“Jo!” Atëherë tha: “Lapsi nuk ekziston, pasi nuk 
mund ta shihni! Gjithashtu, as Zoti nuk ekziston - 
për arsye se nuk e shihni! Me një fjalë; për çdo 
gjë që nuk e shohim, themi se nuk ekziston. A e 
kuptuat këtë?” 

Fëmijët heshtën, sikur dikush t’i kishte godi- 
tur në kokë. Nuk mund të thonin asnjë fjalë, edhe 
pse nuk mund ta pranonin atë që u thoshte mës- 
uesi i tyre. 

A TË DYSHOHET NË ALLAHUN? 

Shikimet e tyre në atë situatë të pakëndshme 
u drejtuan nga Visari. Ai i shpëtonte sa herë që 
ballafaqoheshin me probleme. 

Të gjithë e dinë se Allahu ekziston. Është diç- 
ka që zemrat e tyre e ndiejnë, në të cilën janë të 
sigurtë. Atë që ua tha mësuesi, askush gjer më 
tani nuk ua kishte thënë. 

“Visar, nuk jemi mësuar ta kundërshtojmë 
mësuesin, edhe nëse gabon! Gjatë pesë vjetëve 
të kaluar e kemi konsideruar mësuesin të paga- 
bueshëm. Ngrihu, është radha jote tani. Të gjithë 

kanë nevojë për vendosmërinë tënde dhe na fal 
për heshjen tonë, situata është e vështirë!” 

TË THUASH TË VËRTETËN ËSHTË TRIMËRI 

Visari u mendua pak e pastaj iu përgjigj shiki- 
meve të drejtuara nga ai. U ngrit dhe kërkoi leje 
që të thotë diçka: “Mësues i dashur, a më lejon 
që t’u shpjegoj shokëve të mi atë që thatë ju?” 

Mësuesi u gëzua shumë dhe përsëriti: “Nuk ka 
Zot, se nuk e shohim, dhe këtë jua shpjegova me 
shembullin e lapsit!” Fjalët e veta i përfundoi 
duke menduar se ka bërë diçka të mirë. I dukej se 
çështja ishte shumë e thjeshtë, se ajo që ekziston, 
shihet. 

NJERIU MUND TË GABOJË 


Visari heshti pak e pastaj e pyeti mësuesin e 
vet: “A më lejoni mësuesi i nderuar që të bise- 
dojmë për mendimin tuaj?” 

Mësuesi iu përgjigj: “A ti do të diskutosh me 
mua?! 0 bir, gjërat janë shumë të qarta! A e ka 
parë dikush nga ju Zotin? Ose a po e sheh lapsin 
që fsheha pak më parë? Unë kam të drejtë. Ti a e 
ke parë Zotin?” 

Visari iu përgjigj: “Ngadalë, mësues! Njeriu 
mund të sabojë, cdo njeri mund të sabojë!” 

Mësuesi në mënyrë nënçmuese bërtiti: “A po 
më akuzon se kam gabuar?” 

Visari në mënyrë të qetë u përgjigj: “Edhe unë 
jam nga ata që gabojnë. Njeriu gabon, qoftë 
edhe i rritur ose mësues, kjo nuk është turp!” 

RESPEKTOJE MENDIMIN E TE TJEREVE 


“Mësues i nderuar, ju lutem kuptojeni atë që 
ju kam thënë. Shembulli juaj me lapsin që fshe- 
hët është i gabuar. Lapsi tani gjendet në xhepin 
tuaj, ndaj nuk e shohim. Po ashtu, Allahu ekzis- 
ton, edhe pse Atë nuk e shohim. Ky është mendim 
i gabuar." Mësuesi filloi të nënçmojë Visarin duke 
i thënë: “0 bir, a mendon se Zoti ekziston kur 
nuk e ke parë? A je budalla? Tani ulu ta vazhdo- 
jmë mësimin!!! Ulu!” Mësuesi mendoi se çështja 
mori fund. 

E VËRTETA MBI GJITHÇKA 

Visari e luti mësuesin që ta vazhdojnë dialo- 
gun. Mësimi nuk ka kuptim nëse nxënësit nuk e 
kuptojnë atë. Tha: “A besoni ju mësues në çdo 
gjë që shihni?” 

Mësuesi e lëkundi kokën dhe tha: “Po, kjo ësh- 
të e logjikshme dhe e vërtetë!” Visari tha: “A 
mund të na tregoni mendjen tuaj? Sigurisht se 
jeni të bindur se jeni i mençur dhe se keni 
mendje?” 

Mësuesi heshti, ndërsa nxënësit qeshnin. Mend- 
ja e mësuesit nuk mund të shihej. Visari vazhdoi: 
“A mund të themi se nuk keni mend pasi ne nuk e 
shohim?” 

Mësuesi u habit. Nuk e shpëtoi logjika e tij. Në 
fytyrën e nxënësve filloi të shiheshin shenjat e kë- 
naqësisë. 

ZOTIN E NJOHIM ME ANË TË KRIJESAVE TË 

TIJ 

Visari vazhdoi: “Mësues i nderuar, a mund të 
na tregoni shpirtin tuaj, që të bindemi se ekzis- 
ton?” ~ 

Mësuesi shpërtheu nga hidhërimi dhe tha: 
“Nuk është e logjikshme!... Mendja dhe shpirti 
nuk mund të shihen, por i shohim shenjat e tyre... 
A je mendjelehtë?!” Buzëqeshja e mësuesit ishte 
e thartë. Visari iu përgjigj: “Shpirti... mendja ... 
ajri... janë ndodhi që nuk mund t’i shohim, por 
shohim shenjat e tyre, me anë të të cilave për- 
fundojmë se ato ekzsitojnë... Zoti gjithashtu!” 

Në atë moment zërat pushuan dhe u dëgjua 
zëri i muezinit: “Dëshmoj se nuk ka Zot tjetër veç 
AUahut!!!” Në këto momente të qetësisë mësuesi 
e lëkundi kokën dhe tha: “Dhe unë dëshmoj se 
nuk ka Zot tjetër veç AllahutU!” 

MËSIMET E TREGIMIT 


1. Nxënësi i mençur dhe mendjemprehtë nuk 
duhet të mahnitet me veten e ta ulë vlerën 
e shokëve të vet, por duhet të thotë si 
Visari: “Mos qëndroni të habitur, unë jam si 
ju." 

2. Nxënësi duhet ta presë mësuesin ashtu siç i 
ka hije kur mësuesi hyn në klasë, siç bënte 
Visari. 

3. Nuk mund të thuhet se çdo gjë që nuk mund 
ta shohim nuk ekziston. Ne i shohim shenjat 
e fuqisë magnetike, por atë nuk e shohim, 
edhe pse ajo ekziston, sepse i shohim she- 
njat e saj. 

4. Allahun e njohim në bazë të shenjave të 
Tij, gjurmëve dhe krijesave të Tij, e sido- 
mos kur shikojmë yjet dhe kozmosin. E tërë 
kjo na jep të kuptojmë se Ai është Krijuesi i 
Lartësuar. 

5. Muslimani është i detyruar t’i drejtohet me 
urtësi, në mënyrë të bukur dhe me plot di- 
turi atij që e dëgjon ose e sheh duke sharë 
shan Allahun ose fenë dhe duke i refuzuar 
ato. 

6. Mësuesi nuk është i pagabueshëm dhe mund 
të gabojë dhe nxënësi duhet ta përmirësojë 
atë në mënyrë më të mirë, e sidomos kur 

mësuesi kërkon nga ai të bëjë atë që është 
në kundërshtim me Allahun xh.sh. 

7. Muslimani duhet të jetë i durueshëm dhe i 
qëndrueshëm në udhëzimin e të tjerëve, si 
Visari, i cili e ndërpreu bisedën me mësue- 
sin e pastaj në mënyrë të qetë ia tregoi të 
vërtetën, edhe pse mësuesi e përqeshte. 

8. Ai që kupton të vërtetën nuk duhet të tre- 
gojë mendjemadhësi, por duhet t’i kthehet 
së vërtetës, siç bëri mësuesi, dhe të 
pendohet tek Allahu xh.sh. 

9. Shpirtin dhe mendjen nuk e shohim, edhe 
pse e besojmë ekzistimin e tyre, për arsye 
se i shohim gjurmët e tyre, e ato janë krije- 
sa të Allahut. Atëherë, si mund të mos e be- 
sojmë Allahun, kur i shohim krijesat e Tij? 

10. Ai që dëshiron ta pranojë Islamin, le të 
shqiptojë këto fjalë: “Eshhedu en la ilahe 
il-lallah ue eshhedu enne Muhammeden re- 
sulullah”, të ketë besim të fortë dhe të 
punojë sipas rregullave të Islamit, siç besoi 
mësuesi kur e vërteta iu bë e qartë. 

MBRETI DHE DJALOSHI BESIMTAR 


Në emër të Allahut, të Gjithëmëshirshmit, 
Mëshiruesit! 

Mbreti rrinte i ulur në fronin e vet i kapardisur 
si këndes, ndërsa shkëndijat dilnin nga sytë e tij. 
Ushtarët dridheshin prej tij nga frika, sepse kish- 
te zemër të fortë si guri, madje më të fortë dhe 
më të ashpër se guri. 

Mbreti e lëvizi kokën si shenjë se magjistari 
mund të paraqitej para tij. Magjistari hyri i për- 
kulur dhe me kokë të ulur, u ndal para mbretit 
dhe tha: “Falënderoj zotëriun tim që më lejoi të 
paraqitem para tij. Zotëri, kam ardhur t’ju them 
se jam plakur dhe se fuqia më ka lëshuar. Kam 
frikë se, kur të vdes, edhe magjia ime do të vde- 
së së bashku me mua. Urdhëroni, zotëri, që të 
gjendet ndonjë djalosh i zgjuar të cilit do t’ia ki- 
sha mësuar mjeshtërinë e magjisë!” 


35 


TREGIMI I TRETË 



Mbreti tha: “Të faleminderit ty, o magjistar! 
Tërë jetën e ke shpenzuar në shërbimin tim! Ke 
qenë besnik dhe i sinqertë, ndaj do ta plotësoj 
dëshirën tënde!” Mbreti urdhëroi që të plotësohet 
dëshira e magjistarit. U zgjodh një djalosh i 
zgjuar dhe me fytyrë të bukur, të qeshur, një 
djalosh shpirtmirë dhe mendjemprehtë. 

Magjistari, pas një vështrimi të shkurtër, me- 
njëherë erdhi në përfundim se ky djalë është një 
thesar i paçmueshëm. Pastaj tha: “Mirë paskan 
zgjedhur. Po shoh se je i mençur, i qetë dhe i 
zgjuar. Shpresoj se nuk mashtrohem!” 

Kështu, djaloshi filloi të vinte çdo ditë te ma- 
gjistari, që të mësonte prej tij bazat e magjisë, 
por nuk e bënte këtë dhe me dëshirë. Nuk e 
donte një profesion të këtillë, por çfarë të bënte! 
Ky ishte urdhër i mbretit të ashpër dhe të 
pamëshirshëm, ndaj nuk kishte mundësi ta kun- 
dërshtonte atë. 

Një ditë, derisa po shkonte te magjstari, di- 
kush e thirri pas si me turp. Ishte ky një kryeprift 
që jetonte i vetmuar në një banesë, e që dëshiro- 
nte ta njoftonte djaloshin me të vërtetën dhe 
fenë e Allahut. Djaloshi pranoi të takohej me të 
dhe e hapi zemrën para mësimeve dhe këshillave 
të tij qëllimmira. I vinte mirë ta dëgjonte bu- 
kurinë e fjalëve dhe mendjen e gjerë të këtij 
njeriu të devotshëm. Dhe kështu, djaloshi çdo 

ditë kthehej në këtë shtëpi të mirësisë që të 
mësonte urtësinë, në mënyrë që të nxirrte nga 
ajo ç’është e mirë për këtë botë dhe të kursente 
diçka për botën tjetër dhe për tërë njerëzit. Për 
këtë nuk i tregonte asgjë magjistarit, që të mos e 
gjente ndonjë e keqe. Edhe ai njeri i devotshëm e 
kishte këshilluar që për këtë të mos i fliste 
askujt, gjersa Allahu t’i urdhërojë diçka tjetër. 
Dhe mirë kishte vepruar! 

Pas një kohe, djaloshi filloi të mendonte dhe 
të brengosej gjithnjë e më shumë. Deri kur do të 
frikësohej nga oborri mbretëror, nga magjistari 
dhe padrejtësia?! Si të largohej nga magjistari 
përgjithmonë? Një ditë, pa shumë njerëz të cilëve 
ua kishte zënë rrugën diçka. Çfarë po ndodhte 
atje? 

U afrua dhe pa një kafshë të frikshme që ua 
kishte zënë rrugën. Të gjithë ishin të frikësuar. 
Djaloshi mori një gur, e ngriti dhe tha: “0 Zot, 
nëse te 77 është më e dashur ajo që bën kryeprifti 
sesa ajo që bën magjistari, vrite këtë kafshë!” E 
pastaj e gjuajti atë me gur, e qëlloi dhe kafsha ra 
e vdekur në tokë. Njerëzit u habitën me atë që 
bëri, ndaj filluan të tubohen rreth tij. Djaloshi 
shkoi tek kryeprifti për t’i treguar se çfarë kishte 
ndodhur. Ishte mjaft i shqetësuar; zemra sikur 
donte t’i dilte jashtë gjoksit. 

Kryeprifti e qetësonte djaloshin duke i thënë: 
“0 bir, ti je sot më i mirë se unë. Kam dëgjuar se 
çfarë ke bërë. Dije se Allahu është me ty! Besim- 
tari gjithnjë është në sprovë. Ndoshta do të të 
gjejë ndonjë gjë e pakëndshme, por bëhu zemër- 
fortë dhe i durueshëm. E lus Allahun që të të 
ndihmojë në çdo gjë!” 

Djaloshi gjithnjë e më shumë bëhej më i de- 
votshëm, ndaj njerëzit e çmonin më shumë. 
Filloi, me ndihmën e Allahut, t’i shërojë të verbr- 
it, të sëmurit nga lebra dhe të sëmurët e tjerë. 

Për të dëgjoi edhe njëri prej bashkëpunë- 
torëve dhe këshilltarëve të afërt të mbretit, i cili 
vazhdimisht i bënte shoqëri mbretit. Bleu dhurata 
të shumta të shtrenjta dhe shkoi te djaloshi. I 
tha: “Siç sheh, unë jam i verbër! Nëse më shëron, 
të gjitha këto gjëra të bukura do të bëhen të 
tuat!" 

Djaloshi u përgjigj: “Unë jam të gjithë ju, nuk 
mund ta shëroj askë. Ai që ju shëron ju dhe mua 
është AUahu xh.sh. Nëse beson në Allahun, i 
Lartësuar qoftë, unë do të lutem që të të shëro- 
jë!” 

Atëherë këshilltari i mbretit deklaroi se Allahu 
është Një, i Vetëm, dhe menjëherë u shërua, 
prandaj u gëzua tej mase që Allahu xh.sh. e kish- 
te shëruar. Kur u shërua, u përul në shenjë fa- 
lënderimi ndaj Allahut xh.sh. 

Ditën e dytë, ai njeri erdhi tek mbreti dhe u ul 
pranë tij si zakonisht, kurse mbreti u habit kur pa 
se ky nuk ishte më i verbër. Mbreti e pyeti: “Kush 
ta ktheu shikimin?” E njeriu besimtar iu përgjigj: 
“Allahu, Zoti im i Lartësuar, Ai m’i ktheu sytë.” 
Mbreti u hidhërua dhe bërtiti: “Ti ke Zot tjetër 
përveç meje? Më thuaj, kush të bindi se ekziston 
ndonjë zot përveç meje?” 

Këshilltari, pas këmbënguljes së mbretit, pra- 
noi se këtë e kishte bërë djaloshi. Mbreti urdhëroi 
që ta sjellin djaloshin. Kur e prunë, e pyeti: “Më 
thuaj o bir, a thua magjia jote u bë aq e fortë 
saqë tani mund ta shërosh të verbrin, të sëmurin 
nga lebra dhe të bësh gjëra të tjera jo të 
zakonshme?” 

Djaloshi iu përgjigj: “Unë nuk shëroj askënd, 
ndërsa magjia nuk ka kurrfarë ndikimi në shërim. 
Askush përveç Allahut nuk i shëron njerëzit nga 
sëmundjet e tyre!” 

Mbreti bërtiti: “Do të të mësoj ty se si duhet 
të siltesh me zotëriun tënd! Unë jam zoti yt dhe 
nuk ka zot tjetër! Ndaj, duhet të më tregosh se 
kush ta ka helmuar mendjen dhe të ka mësuar të 
flasësh kështu!” 

Mbreti urdhëroi që ta torturonin djaloshin de- 
risa pranoi se ai ishte kryeprifti. Mbreti frikësohej 
se njerëzit do të fillonin të adhuronin tjetërkë, e 
jo atë, dhe kështu do ta humbte mbretërinë. Ndaj 
urdhëroi që menjëherë ta sillnin kryepriftin. Kur e 
sollën atë, mbreti filloi t’a kërcënonte duke i 
thënë: “77 do të thotë je kreu i turbullirave? A 
dëshiron që njerëzit të jenë të padëgjueshëm 
ndaj meje? A pretendon se ka Zot tjetër veç me- 
je? Largoje këtë ide. Në të kundërtën të pret 
vdekja!” Kryeprifti i refuzoi kërcënimet dhe tha: 
“Zoti im është Allahu, e ti nuk mund të më de- 
tyrosh me kërcënimet e tua që të largohem nga 
besimi im! Bë çfarë të duash!” 

Nuk kaluan as disa minuta dhe mbreti kërkoi 
që t’i sjellin një shpatë që t’ia përgjysmojë kokën 
kryepriftit. Por, ai ishte i palëkundur në fenë e 
vet dhe i refuzonte kërcënimet. Mbreti urdhëroi 
që t’i prehet koka, gjë që u bë. 

Atëherë mbreti iu drejtua këshilltarit të vet 
duke i thënë: “Me ty kam kaluar shumë kohë dhe 
ty të kam shok. Të këshilloj që ta lësh fenë tënde 
dhe të mbesim edhe më tej shokë /” Njeriu e re- 
fuzoi këtë. Edhe me atë u bë si me kryepriftin. 

Mbreti pastaj urdhëroi që t’ia sjellin djaloshin, 
dhe tha: “Largohu, o djalosh, nga feja jote! Do të 
ishte vërtet keq që një djalosh si ti ta humbë je- 
tën për shkak të besimit të gabuar. Mos u sakri- 

fiko në lulen e rinisë tënde; kthehu në fenë e ba- 
ballarëve dhe gjyshërve të tu!” 

Djaloshi nuk u lëkund dhe i mbeti besnik fesë 
së vet të vërtetë, edhe pse e dinte se çfarë i kish- 
te ndodhur kryepriftit dhe shokut të mbretit, dhe 
iu drejtua mbretit duke i thënë: 

“E besoj Allahun si Zot dhe nuk kam Zot tje- 
tër veç Tij. Bëni me mua çfarë të doni!” 

Mbreti urdhëroi një grup prej njerëzve të vet 
besnik që ta dërgojnë djaloshin në një mal të 
lartë dhe që atje ta kërcënonin dhe t’ia tërhiqnin 
vërejtjen se, nëse nuk largohet nga feja e tij, do 
ta hidhnin në greminë, në mënyrë që të jetë 
shembull për të tjerët që duan të bëjnë si ky. 

Në majë të malit, djaloshi e luti Krijuesin e 
vet: “0 Zot, dënoji ata për punët e tyre jo të 
mira!” 

Menjëherë mali u lëkund dhe shërbëtorët e 
mbretit ranë në greminë, ndërsa djaloshi u kthye 
me hapa të sigurtë, kokëlartë. Kur e pa mbreti 
zullumqar, u çudit dhe u habit. 

Duke bërtitur tha: “Gjëra të çuditshme po 
ndodhin. Ku janë njerëzit që kam dërguar me ty?” 

Djaloshi u përgjegj: “Allahu më liroi prej ty- 
re. Mati u drodh dhe ata ranë në greminë. Kështu 
nuk arritën ta kryejnë krimin e urdhëruar prej 
jush!” 

Mbreti u nervozua dhe i urdhëroi ushtarët që 
ta dërgojnë djaloshin në mes të detit dhe ta 
hedhin atje për t’u mbytur. 

Djaloshi në mes të detit të trazuar iu lut All- 
ahut xh.sh. për ndihmë e Ai ia pranoi lutjet dja- 
loshit. Shërbëtorët e mbretit u përmbytën, ndërsa 
djaloshi u kthye me besim të fortë dhe i sigurtë 
në ndihmën e Allahut xh.sh. Sa e këndshme është 
përgjigja e tij thënë mbretit: “Allahu më liroi nga 
ushtarët tuaj, të cilët u bënë ushqim për pesh- 
qit!” Mbreti gati sa nuk pëlciti nga hidhë-rimi, kur 
djaloshi me plot besim në Allahun i tha: “0 mbr- 
et, ju nuk mund të më vrisni, gjersa t’ju them sa 
cfarë duhet të bëni për të më vrarë. ” Mbreti pa u 
hamendur tha: “Do të veproj si të më thuash!” 

Djaloshi me tërë zërin tha: “Grumbulloni 
njerëzit në një vend të hapur dhe më lidhni për 
në trung palme! Pastaj, merrni një shigjetë nga 
çanta ime dhe vendoseni në hark, e pastaj thoni” 
“Në emër të Allahut, Zotit të këtij djaloshi!!! 
Pastaj, gjuajeni shigjetën në drejtim timin. Nëse 
veproni ashtu, do të keni sukses në vrasjen 
time!” 

Mbreti tha: “Po, pranoj!” 

I mblodhi njerëzit në shesh, e lidhi djaloshin 
te trungu i palmës. E mori shigjetën, e vendosi në 
hark dhe tha: “Në emër të Allahut, Zotit të dja- 
loshit.” Shigjeta e goditi djaloshin besimtar në 

tëmth dhe e vrau. Vdiq si dëshmor. Fjalët e 

fundit ishin: “La ilahe il-lAllah - s’ka zot tjetër 
përveç Allahut!” 

Njerëzit u bindën me sytë e tyre në sinqerite- 
tin e djaloshit dhe të gjithë e shqiptuan fjalën më 
të ëmbël që gjuha mund ta shqiptojë: “E besojmë 
Allahun, Zotin e djaloshit!” 

Një fatkeqësi e rëndë e kishte goditur mbre- 
tin!!! Ndodhi ajo që më së shumti i frikësohej. I 
tërë populli u bë besimtar. As ushtarët e as oborr- 
tarët nuk mund të gjenin ndonjë zgjidhje për t’i 
kthyer njerëzit nga e vërteta. Nuk arritën të gjen- 
in mënyrë si t’i mashtronin dhe t’i largonin nga 
besimi i tyre në Zotin e djaloshit. 

Mbreti nuk dinte çfarë të bënte. Disa nga sho- 
kët e tij i thanë: “E sheh, ndodhi ajo së cilës më 
së shumti i frikësoheshe! Nuk ishe sa duhet i kuj- 
desshëm. I tërë populli u bë besimtar. Urdhëro të 
hapen gremina të mëdha, të mbushen me dru dhe 
të ndizet zjarri. Urdhëroji ushtarët që të hedhin 
në zjarr këdo që nuk largohet nga feja e tij!” 

Kur e bënë këtë, i erdhi radha një gruaje që 
mbante në duar një fëmijë të posalindur. Kur e 
dërguan te zjarri, asaj filloi t’i dhimbset fëmija. 
Atëherë fëmija foli dhe tha: “Nënë, bëhu e du- 
rueshme, ti je në rru$>ë të drejtë!” Kur e ëma e 
dëgjoi këtë, u hodh në zjarr së bashku me fëmi- 
jën. Mirëpo, melekët i shpëtuan dhe i dërguan në 

xhenet, i cili u është premtuar durimtarëve insha- 
Allah! 

POROSI NGA TREGIMI I MBRETIT ME 
DJALOSHIN BESIMTAR 


1. Muslimani e fsheh besimin e vet, nëse frikë- 
sohet se armiku mund t’i shkaktojë atij 
dëm. 

2. Muslimani i lutet Allahut xh.sh. në situata 
jetësore, e sidomos nëse e godet ndonjë 
fatkeqësi, siç veproi djaloshi. 

3. Allahu është i Vetmi që shëron, gjersa mje- 
ku është mjet e jo ai që shëron. 

4. I riu musliman duhet t’i thërrasë të tjerët 
në Islam, siç veproi djaloshi me të verbrin. 

5. Muslimani është i fortë dhe i vendosur në 
fenë e vet, edhe përkundër ngacmimeve që 
i ndodhin nga të tjerët. 

6. Kur e vërteta bëhet e qartë, muslimani ësh- 
të i detyruar ta ndjekë atë, siç vepruan të 
pranishmit kur u vra djaloshi. 

7. Zullumqarët dhe tiranët gjithnjë e kanë 
fundin e tmerrshëm dhe punët e tyre të 
shëmtuara gjithnjë zbulohen, siç ndodhi me 
mbretin e padrejtë. 

KULETA E HUMBUR 


Në emër të Allahut, të Gjithëmëshirshmit, 
Mëshiruesit! 

Mustafai është një tregtar i madh dhe i pasur, 
i njohur për sinqeritetin e tij në mesin e nje- 
rëzve. Prandaj, shumë njerëz i besojnë dhe bash- 
këpunojnë me të të sigurtë në cilësinë e mallit që 
ai shet. Ishte shumë i pëlqyer, dhe numri i blerës- 
ve shtohej gjithnjë e më shumë. Kështu që pasur- 
ia e tij shtohej. Kishte blerë një anije të madhe 
tregtare që të mund të blinte mall më cilësor dhe 
më të çmueshëm nga vende të ndryshme, nga lin- 
dja, nga Kina dhe nga vende të pasura me 
mëndafsh dhe parfume. 

Erdhi koha e haxhit dhe muezini e lajmëroi, 
që njerëzit të përgatiten me kohë për këtë 
detyrim. Këtë thirrje e dëgjoi edhe Mustafai, ndaj 
deshi të nisej për rrugë. Tha me vete: “Këtë e kam 
detyrim para Allahut xh.sh. për arsye se jam i 
pasur dhe duhet t’i përgjigjem AUahut xh.sh.!" 

Allahu xh.sh. ka thënë: “ Dhe për hir të 
Allahuty vizita e Q.abes (haxhi), është obligim 
për atë që ka mundësi udhëtimi tek ajo.” (Ali 
‘Imran, 97) 

TREGIMI I KATËRT 



SHKUARJA NE HAXH 


Mustafai u përgatit për rrugë dhe u nis me 
ndihmën e Allahut xh.sh. për haxh, së bashku me 
një karavan. 

Karavani u nis në drejtim të Mekës së Nderuar. 
Gjatë rrugës ata u ndalën disa herë në mënyrë që 
besimtarët të pushonin dhe të kryenin disa nevoja 
të tyre. Bujtinat i bënë në disa vende, derisa 
arritën në qytetin e dritës në Medine (El-Medine- 
tul-Munevvere). Me ta ishte edhe Mustafai. Pas 
një pushimi të shkurtër në qytet, Mustafai deshi 
t’i blejë disa gjëra për të cilat kishte nevojë. Kur 
e futi dorën në xhep që të nxjerrë kuletën, kuleta 
nuk ishte. E kërkoi nëpër rrobat e veta dhe u 
tmerrua kur edhe aty nuk e gjeti. Për fat të tij të 
keq iu bë e qartë se e kishte humbur kuletën e 
me të edhe paratë e marra për rrugë. E në kuletë 
kishte tre mijë dinarë 2 , që ishte një shumë e 
madhe. Kjo shumë parash do t’i mjaftonte për t’i 
mbuluar shpenzimet e rrugës për në haxh e do t’i 
kishin mbetur edhe shumë të tjera, të cilat 
mendonte t’ua dhuronte të varfërve në Mekën e 
Ndershme. Cfarë të bënte tani? Kishte humbur 

3 

pasurinë e nevojshme! 


2 Dinarët: lira ari (v.p.) 




Mustafai mendonte si mundi t’i ndodhte kjo, 
mirëpo nuk u zhgënjye dhe nuk u hamend në 
qëllimin e tij për të kryer obligimin e vet. U paj- 
tua me këtë, duke thënë se ishte shkruar prej 
Allahut xh.sh. Ai megjithatë ishte i pasur, kishte 
pasuri që vlen me mijëra dinarë, ndaj mund të 
huazonte nga shokët e tij që udhëtonin me të. 
Kur ta kryejë haxhin dhe të kthehet në shtëpi, do 
t’ua kthejë te paratë e huazuara. Kërkoi që t’i 
huazonin ca të holla, dhe të gjithë ishin të gat- 
shëm të jenë në shërbim të tij, për arsye se e 
çmonin, kështu që ia tubuan aq sa kërkoi. E kreu 
obligimin e vet të haxhit dhe u dhuroi të varfërve 
diçka prej parave, mu ashtu siç e kishte menduar 
në fillim të rrugës dhe u kthye në qytetin e tij. 
Ishte i gëzuar dhe i lumtur që Allahu xh.sh. ia 
kishte mundësuar një rast të këtillë. Shumë shpe- 
jt ua ktheu borxhin njerëzve, nga të cilët i kishte 
huazuar paratë, duke i falënderuar përzemër- 
sisht. 

FATKEQËSITË I VININ NJËRA PAS TJETRËS 

Kalonin ditët dhe Mustafai edhe më tej ishte 
tregtar i madh, i cili gëzonte respekt. Jetonte në 
begati, ngase Allahu xh.sh. i kishte dhënë pasuri 
të shumtë dhe fëmijëve të tij u kishte dhënë 
lumturi dhe shëndet. Gjithnjë e madhëronte dhe 

e falënderonte Allahun xh.sh. për begatitë që i 
kishte dhënë. Asnjëherë nuk harronte t’i mëso- 

te fëmijët e vet që të jenë të mirë dhe 
besimtarë shembullorë, që të jenë shembull me 
sjelljet e tyre dhe ta falenderojnë Allahun xh.sh., 
si dhe të kërkojnë falje nga Ai kur janë në vetmi 
ose në vend publik. 

Mustafai kishte dy djem dhe një vajzë ende në 
gji. Ai i ushqente dhe kujdesej për ta. I kishte 
mësuar të silleshin mirë dhe t’i respektonin prin- 
dërit e tyre. 

Një ditë, kur Mustafai u ul në tavolinë dhe 
drekonte me gruan dhe fëmijët e tij, dikush tro- 
kiti në dyert e shtëpisë së tij. Njëri prej djemve 
të Mustafasë shkoi ta hapte derën. Ishte shërbë- 
tori i tij Hasani, i cili e kërkonte zotëriun e tij për 
një gjë shumë të rëndësishme. Mustafai u ngrit 
nga tavolina dhe e pyeti: “Ç’është ajo gjë kaq me 
rëndësi për të cilën po ma prish rehatinë?” Shër- 
bëtori heshti për një kohë si memec, ishte zver- 
dhur dhe i shqetësuar dridhej nga frika. Mustafa e 
pyeti edhe një herë: “Fol diçka, pse je kaq i 
frikësuar? Më mban në hamendje!” Hasani u për- 
gjegj: “Zotëri, anija juaj është fundosur gjatë 
kthimit të saj nga India me tërë mallin që kishte 
brenda!” 

Mustafai e uli pak kokën për shkak të këtij laj- 
mi të dhimbshëm dhe tha: “Nuk ka dalje e as 
ndihmë pa ndihmën e Allahut të Madhëruar. 
Kthehu në dyqan. Ky është vullnet i Allahut xh.sh. 
dhe asgjë nuk mund ta ndërrojë fatin që më ka 
caktuar Allahu xh.sh. ” 

Mustafai hyri në shtëpi dhe u ul në tavolinë që 
ta përfundonte drekën me gruan dhe fëmijët e 
tij. Nuk u mërzit e as nuk vajtoi, po ia la fatin e 
vet vullnetit të Allahut xh.sh., edhe pse ajo anije 
përbënte tri të katërtat e pasurisë së tij. lu kthye 
punës së tij me plotë dëshirë, i vendosur që ta 
kthente sa më shpejt pasurinë e vet të humbur. 

Pas disa ditësh e goditi lajmi i kobshëm për 
vdekjen e djemve të tij. Një mur i vjetër qe rrë- 
zuar mbi ta, ndaj ata kishin mbetur nën gërma- 
dhat e tij, edhe pse njerëzit qenë munduar për t’i 
nxjerrë të gjallë që aty. 

Mustafai qau dhe u mërzit për ta, por shumë 
shpejt e mblodhi veten, sepse e dinte që fatkeqë- 
sitë duhet t’i përballonte me durim, ndaj e luti 
Allahun xh.sh. që t’i falë e t’i përfshijë ata nën 
mëshirën e Tij. 

Dhembjen dhe mërzinë e tij e zbuste mendimi 
se djemtë e tij kishin qenë të mirë dhe të dëgjue- 
shëm ndaj prindërve të vet. Plotësisht ia kishte 
lënë fatin e vet Allahut xh.sh., se Ai mbron kë të 
dojë. 

Mustafai mbeti me gruan dhe vajzën e vet të 
vogël. Mirëpo, puna e tij nuk shkonte më shumë 
lehtë si më parë, fitimi i tij bëhej gjithnjë e më i 
vogël. U detyrua që ta shiste shtëpinë e tij të ma- 
dhe dhe të blente një më të vogël, më modeste. 
Dyqani nuk ishte më plot me mall të çmueshëm, 
ndaj numri i blerësve zvogëlohej çdo ditë. Shër- 

bëtorët e lëshonin në kërkim të tregtarëve më të 
pasur. Mustafasë gjithnjë e më shumë i binte 
autoriteti dhe në fund u detyrua ta lëshojë qytet- 
in e vet, se i vinte turp t’i shikonte njerëzit me 
sy. Ishte bërë shembulli konkret i një të pasuri që 
shumë shpejt ishte bërë i varfër. Pas rrobave të 
shtrenjta dhe të bukura tani mbante rroba të 
arrnuara. Dikur kishte shërbëtorë rreth vetes dhe 
shpeshherë i ndihmonte të varfrit, kurse tani mezi 
jetonte. 

Vendosi ta lëshonte qytetin e tij e ndoshta 
Allahu ia ndërron gjendjen e tij financiare me të 
mirë. Ndoshta ndërrimi sjell fat. Bisedoi për këtë 
me gruan e tij, e ajo u pajtua me këtë, bile edhe 
e trimëroi. Edhe ajo nuk mund t’i duronte shiki- 
met qëllimkëqija dhe përgojimin e grave të këqi- 
ja, se pas pasurisë së madhe kishte mbetur pa 
asgjë dhe se familjen e tyre e kishte lënë fati. 
Ajo duronte dhe mundohej ta ndihmonte bashkë- 
shortin e saj në fatkeqësinë e tij, mirëpo gjendja 
tani ishte bërë e padurueshme dhe kishin vendo- 
sur që së bashku ta lëshonin vendbanimin e tyre 
të deritanishëm dhe të kërkonin fitim më të mirë 
dhe jetë më të lumtur. 

SHKUARJA 

Gruaja e durueshme e Mustafasë përgatiti pak 
ushqim për rrugë. Ai e shikonte me mallëngjim 
qytetin e tij nga një dritare e vogël, duke kujtuar 

ditët e tij të lumtura. Sikur në ëndërr e dëgjoi 
zërin e gruas, që thoshte se çdo gjë ishte gati për 
rrugë. E mori vajzën e vogël në duar dhe e përqa- 
foi me butësi dhe në sytë e tij u paraqitën lotët, 
të cilët u mundua t’i fshihte nga gruaja e tij. 
Gruaja e tij e mori edhe atë pak ushqim që kishin 
për rrugë. Ishte bashkëshorte e mirë, e duruesh- 
me dhe e dëgjueshme. Dikur ishte e pasur, por 
me të gjithë kishte sjellje njerëzore. Kur u varfë- 
ruan, fatin që ua kishte caktuar Allahu xh.sh. e 
pranoi në mënyrë shumë të qetë. Edhe në këto 
çaste të rënda për burrin e saj ishte pranë tij dhe 
së bashku me të i bënte ballë kësaj fatkeqësie. E 
tani shkonte me të drejt të panjoh-urin, edhe pse 
ishte në muajin e nëntë të shtatzë-nësisë e mund 

të lindte në cdo moment. 

> 

Gjatë rrugës Mustafai dhe gruaja e tij pushuan 
në një fshat dhe blenë ca gjëra të nevojshme. Pas 
udhëtimit të gjatë dhe të rëndë mbërritën në një 
qytet të madh, në të cilin synonin të shkonin. 
Menjëherë pas hyrjes në qytet, gruaja e tij filloi 
të ankohet për dhembjet e lindjes. Si duket kish- 
te ardhur momenti i lindjes. Mustafai gjeti një 
shtëpi të vjetër e të pabanuar në periferi të 
qytetit, pa dyer dhe pa çati. Këtu u vendosën. 

Ai pastaj nxitoi deri në qytet, ndërsa nata 
kishte filluar të lëshohej. Erdhi në qytet, mirëpo 
nuk arriti të blejë asgjë, ngase të gjitha dyqanet 
ishin mbyllur. Shëtiste rrugëve të qytetit e zemra 
e luste Allahun xh.sh. se ndoshta do të gjente ndo 

një dyqan të hapur. Më në fund e gjeti një të 
hapur dhe u gëzua tej mase. 

FUNDI I FATKEQËSIVE 

Mustafai aty bleu qumësht dhe vaj. Shitësi e 
pyeti: “Ku e ke qypin?” Mustafai iu përgjigj: “Unë 
jam i huaj dhe nuk kam qyp. Atëherë paguaje 
garancinë për qypin! Mustafai i zhgënjyer pyeti se 
sa kërkon “Pesë dërhem!” - iu përgjegj shitësi. 
Mustafai heshti. E shitësi i tha: “Ç’është me ty, o 
njeri?” Mustafaja i tha: “Nuk kam, kam vetëm një 
dërhem! Ma jepni atë (qypin v.p.), e unë ju 
premtoj se do t’jua kthej atë!” 

Shitësi i mirë e kuptonte se ç’është varfëria 
dhe nevoja e Mustafasë dhe nga mëshira ia mbu- 
shi qypin me qumësht dhe i hodhi në të pak vaj. 
la dha Mustafasë duke i thënë: “Mos harro që në 
mëngjes të ma kthesh!” Mustafai e falënderoi dhe 
i premtoi se do ta kthente pa e vonuar. E mori në 
duar qypin dhe ashtu i gëzuar u nis duke i harruar 
për një moment problemet e veta. I dukej sikur 
po dërgonte gruas së vet një dhuratë të 
çmueshme. Atë po e priste një ushqim i shijshëm 
pas lindjes së dhimbshme. 

Atëherë i ra ndërmend se ajo ishte e vetme në 
një shtëpi të pabanuar dhe të shkatërruar dhe e 
kaploi frika se mos ndoshta gjatë lindjes i ka 
ndodhur diçka, ndoshta ka pasur nevojë për 
ndihmë. I shpejtoi hapat e tij duke kaluar nëpër 

rrugicat e errëta të qytetit. Nuk kishte më as 
kalimtarë askund. Njerëzit kishin shkuar nëpër 
shtëpitë e tyre që të pushonin pas ditës së mund- 
imshme. 

Mustafai ecte me hapa të shpejtë dhe paprit- 
mas rrëzohet, e qypi së bashku me qumështin i 
del nga duart dhe copëtohet i tëri. Mustafanë e 
kaploi një zhgënjim i papërshkruar. Para syve të 
tij renditeshin fotografitë nga jeta e tij, pasuri 
dhe bollëk, kurse tani mjerim, varfëri dhe mërzi. 
Pa marrë parasysh sa ishte i durueshëm, këtë nuk 
mund ta duronte. la hapi Allahut xh.sh. zemrën e 
tij të thyer dhe e zbrazi tërë mërzinë e vet me 
një vajtim të dhembshëm. Qante me zë aq shumë, 
saqë që nga fëmijëria nuk kishte qarë ashtu. Vaji 
i tij theu qetësinë e natës dhe një njeri hapi 
dritaren për të parë se kush është duke qarë dhe 
pyeti: “Ç’ke o njeri? Pse qan?” Mustafai e ktheu 
kokën nga dritarja dhe u përgjigj: “Më ra qypi me 
qumësht dhe u thye!” Njeriu nga dritarja tha: “0 
Zot, një njeri i rritur, si ju, të qajë sepse i ka 
rënë qypi me qumësht? A jeni shërbëtor i ndonjë 
zotëriu koprrac? Ç’është me njerëzit këto 
ditë? I pengojnë njerëzit duke ua prishur gjumin 
për disa dërhemë!” Pastaj e përplasi dritaren, 
kurse Mustafai tha: “Allahu të faltë!” Menjëherë 
e ktheu shikimin nga copat e lagura të qypit nga 
qumështi i derdhur dhe kujtoi gruan e vet, e cila 

do të lindte e nuk do të kishte cfarë të hante. 

Jeta ishte e zezë në sytë e tij, e sidomos kur 
mendonte se gruas së tij mund t’i ketë ndodhur 
diçka e keqe. Ndoshta është e vdekur e ndoshta 
edhe vajza e tij e vogël ka vdekur me të. 

Menjëherë ia plasi vajit me zë të madh, se 
nuk kishte fare para, nga do të siguronte ushqim- 
in!? Ai njeriu i mëparshëm doli dhe e qortoi: 
“Qetësohu, o njeri! Përse po na pengon? Na lë të 
flemë dhe shko! Njerëzve u ndodhin shumë gjëra 
të këqija e nuk kërkojnë ndihmë e as nuk qajnë!” 
Mustafai tha: “Allahu të faltë! Unë para dhjetë 
vjetëve kam humbur kuletën së bashku me tre 
mijë dinarë dhe asnjë lot nuk e kam lëshuar e as 
nuk kam vajtuar, sepse isha i pasur. Tani, po e 
sheh, po qaj për disa dërhem, se nuk kam më 
shumë!” Njeriu i tha: “Çka ke humbur?” Mustafai 
tha: “Kuletën me tre mijë dinarë!” Njeriu: 
“Pashë Zotin, përshkruama!” Mustafai: “A, edhe 
po më përqesh?! Më lër rehat, çfarë fitoj nëse ta 
përshkruaj?” Njeriu: “Pashë Zotin, përshkruama, 
seriozisht e kam dhe nuk po mahitem!” Mustafai 
heshti dhe tha me vete: “Nuk ka rrugëdalje, as 
ndihmë, as fuqi pa vullnetin e AUahut të Lartës- 
uar, e tani jam në këtë situatë të padalshme, 
dhe ky njeri tani kërkon që t’ia përshkruaj kule- 
tën të cilën e kam humbur para dhjetë vjetësh. E 
ky tani dëshiron që të argëtohet!” 

Atëherë ky e kapi për dore dhe i tha përsëri: 
“Përshkruama kuletën e humbur!” Mustafa iu për- 
gjigj: “Do të të tregoj nëse më lëshon. Kuleta 
është e zezë, e qepur me penj të kuq, ka tre xhe- 
pa; në secilin nga një mijë dinarë. Tani, a je i 
kënaqur?Më lësho, Allahu të mëshiroftë!” 

Njeriu e pyeti: “Kujt ia dërgoje ushqimin?” 
Mustafai tha: “Gruas sime, të cilën e kam lënë në 
një shtëpi të braktisur e ajo është gati të lindë, e 
ndoshta tashmë ka lindur e nuk ka kush ta ndihm- 
ojë!” Njeriu: “Ti dhe gruaja juaj jeni mysafirë të 
mi! Eja të shkojmë dhe ta marrim atë!” 

Mustafai ishte i gëzuar për shkak të mirësisë 
së papritur të këtij njeriu. U ngutën së bashku që 
ta merrnin gruan dhe vajzën e tij. I gjetën dhe i 
sollën dhe gruaja nuk kishte lindur ende. Ua dha 
një dhomë dhe kërkoi nga gruaja e tij që të 
kujdeset për gruan e Mustafasë. 

Nga mesi i natës, gruaja e Mustafasë lindi 
djalë. Mustafai u gëzua dhe falënderoi Allahun 
xh.sh. 


GËZIMI 

Në mëngjes nikoqiri i tyre ua solli mëngjesin 
dhe duke ngrënë ia filluan bisedës. Nikoqiri e 
pyeti Mustafanë: “Me cfarë pune merresh?” Must- 
afa i tha: “Kam qenë tregtar dhe e di këtë punë, 
mirëpo tani jam i varfër siç më sheh dhe nuk kam 

me çka të tregtoj. Këtu kam ardhur të kërkoj 
punë, ndoshta te ndonjë tregtar tjetër.” 

Nikoqiri i tha: “Si thua të marrësh pjesë me 
mua në një punë të vogël tregtare? Do të jap 
njëqind dinarë sa për fillim, që të mund të fillosh 
punën, e pastaj fitimin do ta ndajmë.” Pas disa 
ditësh, Mustafai u kthye te nikoqiri i vet dhe i 
tha: “Bëra tregti dhe fitova pesëdhjetë dinarë, 
gjysma është juaja!” Njeriu i tha: “Bashkoja këtë 
fitim parave të tua dhe tregto me to që të fitosh 
më shumë!” 

lu kthye Mustafai tregut me plot vullnet për 
punë. Frika nga vafëria ishte larguar, ndaj nuk e 
shikonte jetën ashtu zi si më parë. Allahu jep dhe 
Allahu ndalon. Allahu e shpëtoi nga varfëria kur e 
kishte më së vështiri, prandaj punonte pandër- 
prerë e gjuhën dhe zemrën e vet vazhdimisht e 
përdorte që ta madhërojë dhe falënderojë Alla- 
hun xh.sh. 

Dinte ta tregonte falënderimin e thellë ndaj 
nikoqirit të tij për ndihmën e dhënë. U kthye kur 
kaluan disa javë dhe i dha gjysmën e fitimit. 

Njeriu i tha Mustafasë: “Shiko shoku im, tani do të 
të them diçka pasi e arrite qetësinë dhe rehatinë 
e zemrës sate. ” 

Mustafai pyeti: “Çfarë do të më thuash, o vëlla?” 
Njeriu i tha: “A të kujtohet që e ke humbur 
kuletën e të hollave?” Ky iu përgjigj: “Po, më 
kujtohet, kurrë nuk do ta harroj këtë!” Njeriu 

tha: “Të pata pyetur se a mund të ma përshk- 
ruash kuletën e ti e bërë këtë.” Mustafai tha: 
“Po, këtë e pata bërë atë natë kur isha duke 
qarë!” Njeriu shkoi tek një arkë e zbukuruar dhe 
nxori një kuletë: “A është kjo kuleta juaj?” 
Mustafai mori frymë me vështirësi dhe gati sa nuk 
i doli shpirti kur e pa kuletën e tij. Nga gëzimi 
dhe tronditja humbi vetëdijen. Kur erdhi në vete, 
i tha njeriut: “Pashë AUahun, ku e gjetët?” Njeriu 
iu përgjigj: “E kam gjetur para dhjetë vjetësh në 
rrugë për në haxh. I thashë një njeriu që të 
bërtiste me zë, kush e ka humbur kuletën, mirë- 
po askush nuk u paraqit, prandaj e mora që ta 
ruaj duke iu lutur Allahut xh.sh. që të më 
ndihmojë në gjetjen e pronarit të kësaj kulete. 
Unë nuk ha haram. E falënderoj Allahun, i Cili të 
ka dërguar në këtë qytet dhe ma ka mundësuar 
të ta kthej kuletën kur ke pasur më së tepërmi 
nevojë për të holla! Këto para janë fituar hallall. 
Merre kuletën tënde dhe paratë që i fitove më 
parë, nqase t’i kam dhënë njëqind dinarë nga 
kuleta jote!” 

Mustafai e falënderoi atë njeri për çdo gjë që 
kishte bërë, si dhe e luti Allahun xh.sh. që t’a 
ndihmonte edhe më shumë për shkak të fisnikë- 
risë dhe sinqeritetit të tij. 

Jeta përsëri u ringjall te Mustafai dhe familja 
e tij: “Bota e muslimanëve ende është plot me 
mirësi dhe sinqeritet, kur ka ende të tillë si ju. 
Allahu i sprovon krijesat e Tij. Më duket sikur 

Allahu jua kishte dhënë në amanet këto para, që 
të mund të m’i ktheni atëherë kur të kem më së 
tepërmi nevojë për to. ” Atëherë lexoi nga Kur’ani 
i Nderuar: 

“Dhe ata të cilët kujdesen për amanetet e be- 
suara atyre dhe për obligimet e veta. Dhe ata të 
cilët lutjet e tyre i kryejnë me kohë - ata janë 
pasardhës të denjë, të cilët do ta trashëgojnë 
xhenetin; ata do të jetojnë përgjithmonë në të." 
InshaAllah. 

MËSIME NGA KULETA E HUMBUR 

1. Tregtari musliman është i detyruar ta fa- 
lënderojë Allahu xh.sh. dhe të kapet fuqi- 
shëm në fenë e Allahut - Islamin, e pasuria 
assesi nuk mund të jetë zëvendësim për 
Islamin. Mustafai, ndonëse tregtar, nuk ish- 
te mendjemadh. 

2. Kur muslimanin e godet ndonjë fatkeqësi 
(rast vdekjeje) duhet të thotë: “Inna lil-lahi 
ve inna ilejhi raxhiun.” (Ne jemi të Allahut 
dhe tek Ai do të kthehemi). Mustafai kështu 
veproi kur iu fundos anija dhe kur iu vranë 
të dy djemtë. 

3. Pasuria dhe shëndeti mund t’i shkojnë mus- 
limanit për një ditë, siç i ndodhi Mustafasë, 
kur ai u bë i varfër, pasi ishte i pasur. 

4. Allahu xh.sh. ndonjëherë i sprovon muslima- 
nët me fatkeqësi, që të shohë se a do të 

jenë ata të durueshëm apo jo. Mustafai ish- 
te i durueshëm, duke shpresuar në shpërbli- 
min e Allahut xh.sh. 

5. Gruaja - muslimania duhet të jetë e du- 
rueshme dhe duhet t’i ndihmojë burrit të 
saj që t’i kalojë më lehtë problemet jetëso- 
re, të mos e lërë atë të vetmuar, por ta kë- 
shillojë dhe ta nxisë që të jetë më i durue- 
shëm, siç veproi gruaja e Mustafasë kur i 
vdiqën fëmijët. 

6. Shitësi duhet t’u falë borxhet aq sa mundet 
të varfërve dhe skamnorëve, kur të blejnë 
diçka nga ai, siç veproi shitësi i qumështit 
me Mustafanë. 

7. Muslimani duhet t’i lutet Allahut xh.sh. sa 
më shumë, e sidomos nëse e godet ndonjë e 
keqe. 

8. Muslimani duhet ta përcjellë gjendjen e vë- 
llezërve të vet muslimanë dhe t’u ndihmojë 
atyre tamam si njeriu që dëgjoi natën zërin 
e vajit të Mustafasë, dhe e pastaj e gostiti 
atë në shtëpinë e tij. 

9. Muslimani është i besueshëm dhe nuk e har- 
xhon mallin e huaj, edhe nëse e ka në duart 
e veta atë mall. Kështu veproi njeriu i 
besueshëm që gjeti kuletën e Mustafasë. 

10. Muslimani nuk e humb shpresën në mëshi- 
rën e Allahut xh.sh. e ndonjëherë fatkeqë- 
sia zgjat shumë e pastaj ndërpritet, si Must- 
afai i varfër, i tëri në sprova dhe në fund u 
bë përsëri i pasur me begatitë e Allahut 
xh.sh. 

BEFASIA 


FËMIJËRIA E IBRAHIMIT 

Ishte një fëmijë i zgjuar dhe i gjallë. 
Mirëpo, nuk kishte mundësi për t’u shkolluar. 
Babai i vdiq kur ishte tre vjeç. Rronte një jetë të 
mjerueshme. E ushqente nëna e vet, e cila edhe 
kujdesej për të. Punonte në shtëpi, duke tjerrë 
lesh, të cilin pastaj do ta shiste në treg, në 
mënyrë që të kishte mundësi që nga disa dërhem 
të fituar të blente ushqim për vete dhe Ibrahimin. 
E gjora nënë, nuk e dinte rëndësinë e diturisë, se 
nuk ishte grua e ditur. E tërë vëmendja e saj ishte 
përqendruar në atë që të tjerrë sa më shumë 
lesh, që të mund të fitonte para për rroba dhe 
ushqim për vete dhe djalin e saj, Ibrahimin. 
Ndonjëherë i shikonte fëmijët e fqinjëve si shko- 
nin në shkollë që të mësonin shkrim dhe lexim. 
Por, as nuk e kishte menduar që ta dërgonte 
djalin e saj në shkollë për të mësuar diçka. 
Ibrahimi rritej dhe kishte mbushur gjashtë vjeç. 
Nevojat e shtëpisë rriteshin dhe me to edhe 
nevojat e Ibrahimit. I duheshin më tepër vesh- 
mbathje, rroba dhe ushqim. Prandaj nëna i tha: 
“Ibrahim, si mendon të punësohesh në mënyrë që 

TREGIMI I PESTË 





të fitosh diçka?” Ibrahimi nuk e kundërshtoi 
nënën e vet, se ishte shumë besnik dhe i 
dëgjueshëm. I tha asaj: “Si të thuash nënë!” 

Të nesërmen shkuan te një tregtar dhe nëna 
kërkoi nga ai duke e lutur që ta punësojë djalin e 
saj si ndihmës. Tregtari pranoi me kusht që Ibra- 
himi të jetë punëtor i zellshëm dhe i sinqertë. Ajo 
iu përgjigj: “Djali im është rritur në duart e mia, 
i edukuar me dashuri ndaj punës dhe respektit!” 
Tregtari i besoi, kështu që ia dha Ibrahimit çelës- 
at e dyqanit të tij të madh dhe kërkoi nga ai që 
çdo ditë të vijë herët në mëngjes e ta pastrojë 
dyqanin dhe ta renditë mallin. 

Ibrahimi e pranoi me gëzim punën dhe punon- 
te pa u lodhur. Për fat të keq, tregtari ishte shu- 
më koprrac dhe çdo javë Ibrahimit i jepte vetëm 
nga një dërhem. Një dërhem nuk ishte i mjaftue- 
shëm për ushqimin, pijen dhe rrobat e Ibrahimit. 
Për këtë arsye Ibrahimi iu ankua nënës së tij për 
koprracinë e tregtarit. Nëna i tha se duhet të ke- 
të durim gjersa ta mësojë zanatin e pastaj treg- 
tari do t’ia rrisë pagën. 

Kishte kaluar një vit, ndërsa tregtari Ibrahimit 
i jepte ende mëditjen e njëjtë - një dërhem në 
javë. Ibrahimi kishte vendosur ta lëshojë atë 
tregtar dhe të kërkojë punë tjetër. Askush nuk 
dëshironte ta pranonte, se tregtari kishte kërcën- 
uar tregtarët e tjerë duke u thënë: “Ibrahimi 
është argati im! Kush e pranon në punë, do ta 

ndërprej bashkëpunimin me të dhe asnjëherë 
s’do të flas me të!” 

Tregtarët ishin frikësuar nga ky kërcënim, pran- 
daj refuzonin që ta punësonin Ibrahimin. Kështu që 
Ibrahimi kishte ngelur pa punë dhe rrinte në shtë- 
pi i mërzitur dhe plot brenga. 

MËSIMET NË XHAMI 

Ibrahimi e kishte shprehi të shkonte në xhami 
për të falur namazin. Para xhamisë, çdo ditë pas 
namazit të drekës, mbaheshin ligjëratat. Ibrahimi 
pas namazit e dëgjonte me vëmendje ligjëratën e 
dijetarit dhe përpinte çdo fjalë të tij në lidhje me 
respektin ndaj prindërve, dashurinë ndaj punës 
dhe dëshirës së çdo njeriu për të fituar bukën e 
vet. Allahu xh.sh. i ka urdhëruar robërit e Tij që 
të punojnë dhe të fitojnë për të jetuar, e jo të 
rrinë pa punë. 

Një ditë, ndërsa po dilte nga xhamia, Ibrahimi 
filloi të mendonte për mësimet që jepte dijetari 
në lidhje me punën dhe fitimin, ndaj e pyeti ve- 
ten: “Unë po rri si dembel, e si mund të kem 
diçka nëse nuk fitoj? Më duhet të punoj! U 
mundova të gjeja punë, mirëpo tregtarët më 
refuzonin sa herë që kërkoja punë prej tyre.” 
Pastaj në mendime u kthye nga ligjërata e dije- 
tarit dhe mendoi se nuk është duke u munduar sa 
duhet. Mendonte se duhet të shkonte në ndonjë 
qytet tjetër, kur në qytetin e tij të gjitha dyert i 

kishte të mbyllura. Bisedoi me nënën e vet dhe ia 
tregoi asaj vendosmërinë e tij për të shkuar në 
ndonjë qytet tjetër për të kërkuar punë. Mirëpo, 
nëna e tij kishte frikë për të, se ende ishte i 
vogël. Ibrahimi e bindi se është i aftë të punojë 
jashtë qytetit të tij dhe se nuk ka nevojë të 
mërzitet për të. Nëna e tij assesi nuk vendoste që 
ta lejonte atë ta lëshojë qytetin. Si të ndahej nga 
ai? Mirëpo, kur iu kujtua se si u sollën tregtarët 
ndaj Ibrahimit në mënyrë të padrejtë dhe si 
refuzuan që ta punësonin atë, në fund u desh të 
pranonte që djali i saj të shkojë në ndonjë qytet 
tjetër për të punuar. 

KËRKIMI I PUNËS NË NJË QYTET TJETËR 

Ibrahimi caktoi ditën e udhëtimit dhe e luti 
nënën që t’i përgatiste ushqim për rrugë, për disa 
ditë. Kur erdhi momenti i nisjes, mori ushqimin 
për rrugë, i kërkoi nënës që t’ia bënte hallall dhe 
ta luste Allahun xh.sh. për të. E lëshoi qytetin e vet 
dhe shkoi në drejtim të panjohur. 

Udhëtoi tërë ditën, aty-këtu pushonte nga pak 
nën hijen e lisave, hante dhe falte namaz dhe i 
lutej Allahut xh.sh. që t’a ndihmonte në realizi- 
min e qëllimit të vet. Kthehej nëpër fshatra dhe 
kërkonte punë, mirëpo, për fat të keq, nuk gjente 
asgjë, kështu që detyrohej të shkonte më tutje. 
Kaluan tri ditë. Ibrahimi e harxhoi tërë ushqimin e 
vet dhe e kishte humbur shpresën se do të gjente 

punë, ndaj ishte i dëshpëruar. Shpesh i binte ndër- 
mend ajo që kishte dëgjuar nga dijetari në xhami, 

se duhet të jetë i vendosur dhe të vazhdojë të 
kërkojë punë. Kur e kishte zënë gjumi nën hijen e 
një lisi, pasi ishte i raskapitur nga rrugëtimi i gja- 
të dhe mungesa e ushqimit, erdhi një njeri me 
disa dele dhe vendosi që edhe ai të pushojë nën 
hijen e atij lisi të madh. E vërejti Ibrahimin duke 
fjetur, u ul pranë tij dhe nxori pak ushqim për të 
ngrënë. Ibrahimi u zgjua i frikësuar nga blegërima 
e dhenve. Mirëpo njeriu i dha selam me butësi. në 
mënyrë që ta qetësonte. Ibrahimi u qetësua, dhe 
njeriu e thirri që të hajë së bashku me të. Ibrahi- 
mi ishte i uritur, kështu që i erdhi mirë. Bariu pas 
kësaj u ngrit të mjelë delet dhe i dha Ibrahimit 
qumësht, e ky e falënderoi ngrohtësisht për të 
gjitha këto. Njeriu e pyeti Ibrahimin se nga po 
shkonte, e ky ia tregoi të gjitha me radhë. Njeriu 
buzëqeshi dhe tha: “Mos u mërzit. Nëse do punë, 
do ta gjesh atë tek unë, e unë do të të paguaj 
mirë!” Ibrahimi i befasuar e pyeti se çfarë pune 
ishte ajo, njeriu iu përgjigj se duhet të ruajë 
delet. Ibrahimi iu gëzua kësaj pune, e sidomos 
për atë se do të punonte te ky njeri i mirë dhe 
zemërgjerë. E pranoi punën me gjithë zemër dhe 
shkoi me atë njeri në fshatin e tij. U vendos tek 
ai. Që të nesërmën mori një kope të vogël që t’i 
ruante në një livadh. I ruante delet nëpër kodra 
dhe lugina dhe para mbrëmjes kthehej në shtëpi. 

Ibrahimi ishte punëtor i ndërgjegjshëm. Punët 
e veta prej bariu i kryente me nder dhe zell, edhe 
pse delet duheshin ruajtur nga ujqit e uritur. 

Aty gjeti fatin dhe rehatinë. Rashidi, për të 
cilin punonte Ibrahimi, ishte shumë i drejtë, 
ndërsa punën ia paguante mirë. Me Ibrahimin 
sillej si me djemtë e tij. Ibrahimi e konsideronte 
Rashidin si baba, ndaj e kishte harruar qytetin e 
tij. Megjithatë, shpesh i kujtohej nëna dhe 
dëshironte që edhe ajo të ishte me të, në mënyrë 
që të kënaqej edhe ajo me këto të mira që 
kishte. 

Kishin kaluar tri vjet qëkur Ibrahimi ishte te 
Rashidi. Kopeja e Rashidit ishte rritur. Por, Ibra- 
himi dëshironte të shihte nënën e vet, ndaj kërkoi 
leje nga Rashidi që ta vizitojë atë. Ai iu përgjigj: 
- Nuk ka problem, shko dhe vizitoje nënën tënde. 
Rri atje një muaj, e pastaj kthehu, se më duhesh. 
Te ti kam shumë besim! Ibrahimi i premtoi se do 
të kthehej. 


KTHIMI NË SHTËPI 

Si pjesë të fitimit, të cilin e kishte merituar 
duke punuar tre vjet tek Rashidi, Ibrahimi mori 
me vete disa dele. Pjesën tjetër të deleve e la te 
Rashidi, si amanet se do të kthehej. U përshëndet 
me të dhe shkoi në shtëpi te nëna e vet. 

Kështu, Ibrahimi arriti në shtëpi me delet e 
veta dhe pak të holla në xhep. Nëna u gëzua 
shumë, sepse kushte filluar ta pyeste veten në 
mos i kishte ndodhur diçka, se mos e kishte 
pësuar diku ose në kishte vdekur. Asnjëherë, që 

kur kishte shkuar, nuk kishte marrë asnjë lajm. 
Për këtë arsye gëzimi i saj tani ishte i papërsh- 
kruar. E përqafoi dhe i tha: - Më më ke munguar 
shumë dhe unë jam brengosur dhe mërzitur. Mos 
u largo më nga unë. 

Ibrahimi i tha: - Nënë, kam punuar te një nje- 
ri i mirë dhe zemërgjerë. Ishte njeri shumë fisnik 
dhe shumë mirë më paguante, e tek ai kam lënë 
edhe njëherë kaq dele sa kam sjellë në shtëpi 
dhe i kam premtuar se do të kthehem! Nëna e 
ndërpreu: - Sado që ti të më flasësh për nderin 
dhe për fisnikërinë e Rashidit, nuk dua që të 
shkosh përsëri, se nuk do të mund të duroj edhe 
një ndarje me ty! 

Ibrahimi e dëgjoi nënën e tij dhe vendosi të 
mos kthehet te Rashidi. E pyeti se çfarë do të 
punonte këtu dhe nëna i tha: “Puno çfarë të 
duash, shko në treg dhe shiti këto dele. Blej një 
gomar dhe shfrytëzoje për mbartje, puno si 
hamall.” 

Ibrahimi veproi ashtu siç i tha e ëma dhe filloi 
të punojë si hamall. 

Një pjesë të fitimit e shpenzonte për vete dhe 
nënën e tij, ndërsa pjesën tjetër e kursente. Nga 
kursimi bleu një shtëpi e pastaj u martua. 

Puna e tij ishte t’u transportonte njerëzve 
gjërat e tyre ose grurin gjer në mulli. 

FAMILJA E IBRAHIMIT 


Numri i anëtarëve të familjes së Ibrahimit shto- 
hej, kështu që pas dhjetë vjetë martese ai kishte 
pesë fëmijë, e me të dhe gruan e tij jetonte edhe 
nëna e tij. Harxhimet për ushqim, rrobe dhe për 
shkollimin e fëmijëve shtoheshin. 

Ibrahimi ishte i vendosur që fëmijët e tij të 
bëheshin të ditur, që të mos jetojnë si ai, pa 
shkollë dhe injorantë. Prandaj u duhej siguruar 
fëmijëve vet çdo gjë që ishte e nevojshme për 
mësim, por edhe ushqimin dhe veshje. 

Një ditë, tek shkonte me gomarin e vet të 
ngarkuar me thasë të rëndë me grurë, duke e de- 
tyruar të ecte më shpejt, gomari u rrëzua, ra dhe 
shumë shpejt ngordhi. Ibrahimi u mërzit shumë 
dhe filloi të mendojë se çfarë do të bënte pa 
gomarin, kur nuk kishte as para të kursyera që të 
mund ta blejë tjetrin. Erdhi në shtëpi i mërzitur 
dhe i zhgënjyer me lot në sy. Duhej ta ushqente 
familjen, por nuk mund të fitonte. Nuk dilte nga 
shtëpia, kurse fëmijët e tij i kishte kapluar frika 
se babai i tyre tanimë ishte i varfër. 

Kur e pa në këtë gjendje, nëna e tij plakë iu 
drejtua me këto fjalë: - Ibrahim, biri im, përse 
rri kështu si grua? Asnjëherë nuk të kam parë 
kështu të pashpresë dhe të papunë e të mos 
dalësh nga kjo situatë. Shko të kërkosh punë! 

Ibrahimi iu përgjigj: - Çfarë të bëj, kur gomari 
im, me të cilin kam punuar dhe kam fituar, më 
ka ngordhur. Ku ta marr tjetrin? 

- Duhet të bësh çmos për të fituar, e jo të 
rrish dhe të vajtosh. A nuk të kujtohet kur si fë- 
mijë shkove në një vend tjetër për të kërkuar 
punë? E tani, kur je burrë i fortë dhe ke familje 
të madhe, mund të qëndrosh pa punuar? Fëmijët 
i ke të uritur! Këtu Ibrahimit iu kujtua Rashidi 
dhe delet e veta, të cilat i kishte lënë tek ai. 
Menjëherë u ngrit, duke shpresuar se mendimi i 
tij ndoshta realizohet, dhe i tha nënës: - Do të 
shkoj përsëri te Rashidi. Tani m’u kujtua, delet e 
mia janë tek ai. Nëse mi kthen, do të mund të 
blej një gomar! Nëna i tha atij: - Tani të ra ndër- 
mend Rashidi dhe delet e tua? Çdo gjë mund të 
ketë ndryshuar pas gjithë këtyre viteve. Si do të 
mund t’i thuash se pas gjthë këtyre viteve ti ke 
dele tek ai? Kush e di, ndoshta edhe ka vdekur. 
Mendo diçka tjetër! 

Pas kësaj, Ibrahimi u ul i brengosur, duke 
humbur shpresën. 


BEFASIA 

Atë natë Ibrahimi nuk mundi të flinte. Plot 
brenga dhe mërzi të madhe, mendonte se çfarë 
do t’u jepte fëmijëve të vet nesër për të ngrënë. 
Sa e kishte kapluar gjumi, iu paraqitën para syve 
delet që kishte lënë te Rashidi - sikur blegronin pe- 

rreth tij dhe e thërrisnin që t’i merrte ato. I 
gëzuar mendonte se si do të përqafonte një herë 
njëriu qengj e pastaj tjetrin. Mirëpo, për fat të 
keq, kjo ishte vetëm një ëndërr. Tërë natën, kur 
zgjohej ishte me brenga, e nëse e kaplonte gjumi 
delet e thërrisnin përsëri në ëndërr. 

Në mëngjes vendosi të shkonte në fshatin e 
Rashidit. I kërkoi leje nënës, u përshëndet me 
gruan dhe fëmijët dhe u nis për rrugë. Pasi fshati 
ishte zhvilluar dhe kishte ndryshuar shumë, filloi 
të pyeste për Rashidin. Atje arriti pas tri ditësh. 
Kur erdhi te shtëpia e Rashidit, e pa atë aty. 
Rashidi rrinte në një kodrinë dhe shikonte delet e 
veta, të cilat kishin mbushur luginën. Ibrahimi iu 
afrua, i dha selam dhe i tha: - Zotëri, unë jam 
Ibrahimi, a po më njihni? 

Rashidi iu përgjigj: Mirësevjen! Shumë mirë po 
më kujtohesh! 

Ibrahimi vazhdoi: - A ju kujtohet zotëri, se 
tek ju pata lënë disa dele. Tani më duhen! 

Rashidi buzëqeshi dhe e pyeti: “Pse shkove e 
më nuk u ktheve, e më pate premtuar se do të 
kthehesh! 

Ibrahimi iu përgjigj: - Dëgjova nënën, e ajo nuk 
më lejoi të kthehem. Kërkoi të mbetem me të. E 
dëgjova dhe qëndrova me të. Tani kam ardhur 
tek ju që të më ktheni delet e mia, Allahu ju 
dhëntë cdo të mirë!” 

3 

Rashidi i tha: - Shiko në këtë luginë dhe më 
thuaj çfarë po sheh! 

Ibrahimi i tha: - Delet tuaja! 

E Rashidi i tha: - Ato janë të tuat. Merri dhe 
shko në shtëpi! 

Ibrahimi iu përgjigj: - Unë kërkoj vetëm delet 
e mia. Ishin katër apo tri dele, ju më thoni: 
“Merri delet që kanë mbushur tërë luginën! 
Ç’është me ju, mësuesi im?! A më përqeshni? 

Rashidi iu përgjigj seriozisht: - Po them të vër- 
tetën, s’kam përqeshur asnjëherë askë, e as ty 
tani. Këto janë delet e tua. Janë rritur dhe janë 
shtuar e tani janë këto që po sheh. I kam ruajtur 
dhe jam kujdesur për ty, se ndoshta një ditë 
kthehesh dhe i merr ato. E falënderoj Allahun, ke 
ardhur në momentin e duhur! Biri im, tani jam 
shumë plak dhe kisha frikë se do të vdisja para se 
t’i ktheja delet. Merri delet dhe kthehu, Allahu të 
ndihmoftë. Kthehu, Zoti të bekoftë! 

Ibrahimi ishte shumë i gëzuar dhe falënderues 
ndaj tij. 

- Këto dele vlejnë me mijëra dinarë. Falënde- 
rimi dhe lavdërimi i takon Allahut, jam bërë shu- 
më i pasur! Fëmijët do të jenë të lumtur kur të 
më shohin. Ende ka në këtë botë njerëz të mirë 
dhe të ndershëm. I falënderuar qoftë Allahui’’ 

ËSIMET E TREGIMIT 


1. Fëmija musliman duhet t’i nënshtrohet në- 
nës së vet, si shpërblim për mundin që ajo 
ka dhënë për të. 

2. Rinia muslimane duhet të marr pjesë në 
grupe dhe shoqata nëpër xhami, në të cilat 
mësohen dituritë dhe leximi i Kur’anit. 

3. Duhet t’u bëjmë mirë të varfërve dhe skam- 
norëve, siç bëri bariu me Ibrahimin, kur e 
gjeti nën lis. 

4. Muslimani nuk duhet ta keqpërdorë besimin 
që i është dhënë, por duhet të ketë besim, 
siç kishte Ibrahimi në punën e tij si bari. 

5. Muslimani duhet ta fitojë bukën e tij në më- 
nyrë hallall, edhe nëse duhet të jepë mund 
të madh. Muslimani nuk guxon të jetë i 
kënaqur me fitimin haram. 

6. I riu musliman nuk duhet të udhëtojë e ta lë- 
rë nënën vetëm, nëse ajo nuk e lejon këtë. 

7. Muslimani asnjëherë nuk e humb shpresën. 
Ai cdo herë duhet t’i mbështetet Allahut të 
Lartësuar dhe nuk bën të jetë dembel. 

8. Muslimani nuk duhet të hajë pasurinë e të 
tjerëve në mënyrë të palejuar, por të vep- 
rojë ashtu siç veproi Rashidi. 

9. Kur muslimani fiton shumë pasuri, kjo nuk 
duhet ta mashtrojë, por duhet ta falënde- 

rojë Allahun, siç veproi Ibrahimi kur Rashidi 
i dha një kope të madhe me dele. 

LETRA QË FITON 

Në emër të Allahut, të Gjithëmëshirshmit, 
Mëshiruesit! 

DUKE FALËNDERUAR ALLAHUN ZGJASIN 
BEGATITË (NIMETET) 

Ademi jetonte në shtëpinë e tij të re, i lumtur 
dhe i kënaqur me djalin e tij Dritonin dhe gruan e 
tij të devotshme Fatimen. Ata para martesës, 
kishte jetuar disa vjet me qira në një dhomë të 
errët. 

Sot, pas katër vjet martese, kishin sjellë në 
këtë botë dy binjakë, të cilët i kishin emëruar 
Luan dhe Vjollca, e dhuntia e Allahut kishte bërë 
që babai i tij të kishte një dyqan të vogël ku 
shiste dhe ndreqte këpucët. Gruaja e tij ishte 
edukuese dhe amvise e mirë dhe i përmbahej Fja- 
lëve të Allahut xh.sh.: “...Nëse falënderoni, do 
t’jua shtoj të mirat...” (Ibrahim: 7) 

TREGIMI I GJASHTË 




LUMTURIA VJEN ME PUNË (HALLALL) E JO 
ME LOTO (HARAM) 

Njeriu asnjëherë nuk di se çfarë sjellin ditët, 
kështu që Ademi filloi ngadalë të grumbullojë 
para dhe t’i kursejë ato. Çdo ditë zgjohej herët 
dhe bënte punën e vet. 

Një ditë vëmendjen e tij e tërhoqi zëri i shi- 
tësi të lotarisë, i cili dinte t’i afronte njerëzit me 
fjalë tërheqëse: “Lotoja e madhe e këtij viti! 
Jeta është loto! Së shpejti do të jetë tërheqja e 
madhe - dyqind e pesëdhjetë mijë euro! 0 fat- 
bardhë, fati po të buzëqesh për vetëm pesë 
euro! ” 

SHEJTANI ASNJËHERË NUK PUSHON 

Ademi dinte shumë mirë si t’u largohej 
mendimeve - cytjeve të shejtanit kur i binin ndër- 
mend. Mirëpo këtë herë lakmia e bëri të vetën 
dhe ngadalë pa u vërejtur e zuri vendin e vet. 
Filloi të përsëriste: “Dyqind e pesëdhjetë mijë 
euro!!! Rast që nuk lëshohet. Duhet të pa$>uaj 
vetëm pesë euro që dyert e fatit të hapen... Dorë, 
shko në xhep, nxirri pesë euro që dyert e fatit të 
tërat të hapen... Dorë, shko në xhep, nxirri pesë 
euro, ky është çelës i fatit.” I tha shitësit: “Ma 
jep një kombinim të lotos dhe më ndihmo Zot që 
ta fitoj shpërblimin kryesor!” 

Duhet të kishte thënë: “0 Shejtan,” në vend 
që të përmendte emrin e Allahut xh.sh. Allahu 
nuk urdhëron që të veprohet punë e keqe dhe e 
padrejtë. Ai ndalon që të veprohet punë e keqe 
dhe e padrejtë. Ai ndalon që të marrim atë që të 
tjerët e kanë fituar me djersë dhe mund, e kurrë 

nëse fitohet me padrejtësi, me kumar dhe pa 
mund. 


E MIRA U TAKON TË MIRËVE 

Ademi kishte harruar se e mira vjen vetëm në- 
përmjet një dere. Allahu pranon vetëm atë që 
është e mirë. Ademi kishte blerë kombinimin me 
numër 456789. Shejtani ia përziente trurin se fati 
fillon me numrin katër dhe numrat që pasojnë pas 
saj... “0 fati im, bëhu në vendin më të mirë për 
mua në kutinë e biletave... Do ta fitoj, do ta fitoj 
shpërblimin e parë për vetëm disa të holla, për 
vetëm pesë euro! Qëllimi im është i mirë. Allahu 
do t’i përgjigjet lutjes sime. 0 Zot, mos bë që të 
tjerët të fitojnë... Gjërat e ëmbla, pallatet dhe 
çdo gjë e mirë le të jenë vetëm për mua! 0 Zot! Ti 
do të më përgjigjesh dhe do të ma mundësosh 
këtë gjë mua!” 

HALLALLI DHE HARAMI JANË TË NJOHURA 

- 0 Zot, nuk kam folur për këtë gjë para gruas 
sime, Fatimes. Ajo është grua e drejtë dhe e de- 
votshme. Vetëm hallallin e pranon. Nuk beson në 
loto dhe nuk dëshiron të dëgjojë për lojërat e 
fatit. Këtë ajo e quan bixhoz, e ndonjëherë mall- 
kim, mirëpo këtë herë pa dyshim se do të jetë 
befasi. Numri i kombinimit është i pabesueshëm, 
përbëhet nga numrat e njëpasnjëshëm. 

Papritmas në dyqan hyri fqinji, Murati, pasi 
Ademi ia kishte tërhequr vëmendjen e tij, duke 
puthur kombinimin e lotos, i tha: - Ç’ke o njeri që 
e puth atë?! 0 Adem, kjo është haram... Ky vep- 
rim është haram, edhe nëse nga fitimi ndërton 
xhami dhe shkolla, apo u ndihmon atyre që kanë 
shumë nevojë për ndihmë! 


I MIRI NUK PRANON PËRVEÇSE TË MIRËN 

Ademi iu përgjigj në mënyrë nënçmuese dhe 
me cinizëm: “Unë këtë e di dhe ti do të më 
thuash: “Allahu është i Mirë dhe pranon vetëm 
atë që është e mirë... E unë çfarë kam bërë?! Unë 
nuk kam vrarë askë. Nuk kam vjedhur!!! Një plus 
një bëjnë dy, e euro është euro... Ky është parim 
njerëzor, o Murat! Unë do të pendohem tek 
Allahu. Do të shkoj në haxh! Do të jem si fëmijë i 
pasherr, siç thoni ju, i devotshëm!” 

Murati e lëshoi dyqanin ende pa e përfunduar 
bisedën, ndërsa Ademi mbeti i vetmuar në 
ëndrrat e veta duke vallëzuar dhe duke e pritur 
momentin e tërheqjes. 

Jo shumë pas kësaj, kuptoi se kombinimi i tij i 
lotarisë me numrin 456789, kishte fituar shpërbli- 
min e parë! 

ZILIQAR... EDHE NË HARAM 

Zemra e Ademit lundroi në detin e ëndrrave. 
Të gjithë e ulnin kokën, vetëm ai e mbante të 
ngritur. Të gjitha letrat e fatit u fundosën, përveç 
letrës së shitësit të këpucëve. Ajo shëndriste si 
Diell mbi kokat e të gjithë tjerëve. Shëndritja e 
saj nuk krahasohet me shëndritjen e yjeve. “Sa i 
ëmbël që je, o fat... 250000 euro të gatshme, 
këto do t’i fitoj tani. Po shkoj t’i marr, largohuni 
nga rruga. ” 

Sytë e të gjithëve e shikonin me zili, sikur i 
thoshin: “Bota është jotja, Adem! Do t’i kesh të 
gjitha, do të bësh çfarë të duash. Do të banosh në 
shtëpinë më të bukur! Do të kesh një dyqan kë- 
pucësh. Askush s’është si ti!” 

PASURIA VERBON 

Ademi nxitoi kokëlartë, me buzëqeshje të 
madhe në fytyrë, deri tek arka duke bërtitur: 
“Unë, unë e kam fituar shpërblimin e parë, m’i 
jepni paratë e mia! Jam duke fluturuar nga gëzimi 
... bota është imja! Gazetarë, më fotografoni! Fo- 
tografia ime le të jetë në faqet e para të gazetave 
tuaja... Unë jam Ademi! Jam bërë budalla pas pa- 
rave!!! Unë!!! UnëU!” 

Vërtet ishte si budalla, budalla i pashoq... 
fitues në fat dhe budallallëk. Vazhdoi të bërtiste 

pa marrë parasysh asgjë tjetër, veç paratë. 

PUNE TE SHEJTANIT 


Se sa ishte mërzitur Fatimja, as mos pyetni, 
kur kishte lexuar se çfarë shkruante nën fotogra- 
finë e burrit të saj në gazeta: “Shitësi i thjeshtë i 
këpucëve fiton shpërblimin e parë në tërheqjen e 
lotos!!! ,, E paramendonte fotografinë e tij në 
Ditën e Gjykimit. Ajo është dita kur njeriut nuk i 
ndihmon as pasuria, as fëmijët, por vetëm punët 
e tij të mira. 

Tani Ademi rrinte në mes të shtëpisë, pranë 
parave. Njëherë i prekte e pastaj i numëronte ose 
i puthte. “Do të udhëtoj, do të tregtoj, do të blej 
shumë letra të fatit. Do të kem pallate... mën- 
dafsh... rroba të bukura... shtrate të rehatshme...” 

NJERËZVE U JANË ZBUKURUAR EPSHET 

Ende pa kaluar ajo ditë, Ademi kishte shitur 
çdo gjë nga dyqani i vet, madje edhe vetë 
dyqanin. Kërkoi nga fqinji i vet, Murati, që t’ia 
kthejë borxhin. U kthye në shtëpi i gëzuar, me 
një pasuri të madhe të cilën e kishte fituar pa 
mund dhe pa djersë. Gruaja e tij qante për shkak 
të sjelljeve dhe fjalëve të tij qesharake: - Të 
gjithë fqinjtë do të na kenë zili. Do të kemi 
vetëm gjëra të reja! Lumturia është jona! Eja, të 
vallëzojmë rreth parave! Hajde, eja! 

TË USHQYERIT ME HARAM ËSHTË HARAM 

U ndal kur pa lotët në faqet e bashkëshortes... 
Qeshi si budalla dhe i tha: - A nuk ëndërroje për 
udhëtimin në det... për shkuarje në vendet më të 
bukura? Gëzohu së bashku me mua dhe përgatitu 
për rrugë - ta shëtisim tërë botën, ta shijojmë 
fatin dhe ta ndiejmë tërë këtë pasuri... S’ka Zot 
tjetër veç Allahut! Çdo gjë në kohën e vet ka 
shijen dhe bukurinë e vet. 

Pastaj Fatimja tha: - Si të gëzohem me paratë 
e marra nga $>oja e të tjerëve. Këto para për mua 
janë haram, dhe çdo kafshatë nga këto para më 
çon në xhehenem. Shko vetëm deri në fund të 
botës dhe largoji këto para nga shtëpia. Allahu 
do të na ndihmojë, ndërsa harami assesi nuk do 
të na bashkojë. 

DIKUSH KA IMAGJINATË BUDALLAI 

Fatimja nuk deshi të përshëndetet më të kur 
ai mori diçka prej të hollave, ndërsa pjesën më të 
madhe e la. Shkoi me kokë lart në drejtim të sta- 
cionit të autobusëve. Të gjithë e shikonin me zili, 
sikur donin t’i thoshin: “Ne jemi shërbëtorët e tu, 
ti vetëm urdhëro..." Realiteti ishte shumë i ngja- 
shëm me ëndrrën... Mbret pa mbretëri! Para 
hyrjes në autobus buzëqeshi në mënyrë të ëmbël, 
sikur dëshironte të përshëndetej me ëndrrat e 
tij... 

Mirëpo, ç’kishte Murati? Ai po shpejtonte me 
moto-çikletë për në stacionin e autobusëve. Nga 
balli i pikonin djersët dhe bërtiste nga larg: - 
Adem, zbrit nga autobusi, mos udhëto! 

ALLAHU ISHTE ME TË 

Ademi zbriti me të shpejtë nga autobusi dhe 
gati i ra të fikët kur dëgjoi se çfarë i tha Murati: - 
Eja në shtëpi, shpëto gruan dhe fëmijët e tu! Një 
prishje në rrjetin elektrik ka shkaktuar zjarr në 
shtëpinë tënde! Gruaja mezi i ka shpëtuar fë- 
mijët nga zjarri që shumë shpejt e dogji shtëpi- 
në. Ulu në motoçikletë dhe të shkojmë te ndihma 
e shpejtë! 

Ademi ndjeu sikur po i binin në kokë me 
cekicë të hekurt. 

i 3 

Kështu, fituesi i shpërblimit të parë, u bë i 
pari në fatkeqësi. 

MOS E HUMBNI SHPRESËN NË MËSHIRËN E 

ALLAHUT 

Të hollat u dogjën, dyqani u shit... E edhe shej- 
tani e kishte lëshuar. Dhe sikur i thoshte: “Mos 
më mallko mua, por veten!" 

Në një moment ëndrrat i shkuan. E humbi ve- 
tëdijen. Kur hapi sytë, pa Muratin duke ia fshirë 
ballin nga lotët. 

- Mos u mërzit, o Adem! Caktimin e Allahut 
askush nuk mund ta ndryshojë! Falënderimi i ta- 
kon Atij, për çdo rast. Gruaja dhe fëmijët do të 
shërohen, e Allahu i pranon pendimet e robërve të 
tij. Kthehu tek Ai! Ai i fal mëkatet! 

Ademi e shtrëngoi dorën e fqinjit të vet dhe 
duke qarë tha me sytë e drejtuar nga qielli: “I fa- 
lënderuar qofsh, o Zot! S’ka zot tjetër që meri- 
ton adhurimin veç Teje! E unë vërtet kam bërë 
gabim ndaj vetes sime!” (Enbija, 87) 

MËSIMET E TREGIMIT 


1. Ndodh ndonjëherë që varfëria të jetë e 
mirë për muslimanin, se pasuria shpeshherë 
e prish njeriun. 

2. Shejtani asnjëherë nuk ndalet, prandaj 
edhe ne nuk duhet të rreshtim së kërkuari 
mbrojtjen e Allahut xh.sh. 

3. Shejtani i nxit njerëzit të mendojnë se lum- 
turia është në fitimin e haramit, e në të vër- 
tetë është e kundërta. Lumturia nuk është 
në pasuri, por në devotshmëri. 

4. Muslimani duhet të këshillohet me njerëz të 
mirë dhe të ditur kur dëshiron të bëjë 
diçka, por dyshon a është e lejuar (hallall) 
apo e ndaluar (haram). 

5. Fqinji duhet këshilluar dhe udhëzuar në pu- 
në të mira, kur e sheh se punon gjëra të 
ndaluara. 

6. Muslimani nuk duhet të gëzohet kur dikush 
nga familja e tij ka fituar diçka në mënyrë 
të palejuar, mirëpo duhet të mërzitet, siç u 
mërzit Fatimja kur Ademi fitoi në loto. 

7. Kur muslimani fiton ndonjë pasuri, nuk du- 
het të sillet me mendjemadhësi, siç bëri 
Ademi. 

8. Nëse te muslimani mëkatar gjendet ndonjë 
pasuri e fituar në mënyrë të palejuar, nuk i 
lejohet që ushqehet nga ajo pasuri të. 

9. Atij që e fiton pasurinë e vet në mënyrë të 
palejuar, Allahu xh.sh. ia largon bereqetin 
nga ajo pasuri ose pasuria hallall zhduket së 
bashku me atë haram, siç ishte rasti me 
zjarrin në shtëpinë e Ademit. 

10. Muslimani duhet të pendohet tek Allahu 
xh.sh. për mëkatet e bëra dhe të nxjerrë 
mësim nga fatkeqësia që e godet. 

RRUSHII LLASTUAR 


Në emër të Allahut, të Gjithëmëshirshmit, 
Mëshiruesit! 

Unë jam një kokërr rrushi. Kokrrat e tjera ja- 
në vëllezërit e mi. Kanë ardhur para meje në bo- 
të. Kalaveshi ynë përbëhet prej katër kokrrash. 
Ishin të vogla, pastaj u rritën dhe u poqën. 

Isha vërtet i llastuar. Allahu e kishte caktuar 
që të isha kokrra e fundit, kështu që këtë ofiq e 
kam fituar kur kam zbukuruar renditjen tonë. 

Jeta e fëmijës së llastuar është e stërmbushur 
me ndodhi. Këtë herë do t’iu rrëfej tre tregime. 

VJEDHËSI I PJESHKAVE 

Isha pesëvjeçar. Një ditë dola me biçikletën 
time, e cila nuk ishte në gjendje aq të mirë, për 
shkak të përdorimit të tepërt të saj. Nganjëherë e 
tërhiqja me vete e nganjëherë hipja mbi të, 
derisa arrita te një vend që quhet “Dera e kuqe”, 
jo edhe aq larg nga lagjja jonë. Ishte aty shitësi i 
bylmetit, Qerimi dhe zdrukthtar Naimi pranë 
çezmës. Shpeshherë bëja kinse po pija ujë në 
mënyrë që te lagia rrobat, gjë që më pëlqente 


93 


TREGIMI I SHTATË 



shumë. Përpara çeshmës ishte dyqani i frutave i 
xhaxhi Jakupit, i cili qëndronte në mes të frutave 
duke bërtitur: “Të kuqe dhe të pjekura, të kuqe 
dhe të pjekura!”, e ndërkohë i rregullonte dhe i 
paloste pjeshkët nëpër arka. Ishte i kënaqur që 
po thërriste blerësit me zërin e tij të mirë. 

Qëndroja pranë ujit, si zakonisht, ndërsa sytë 
e mi shikonin pjeshkët që ishin të renditura 
bukur. Këtu luhej loja e shejtanit: “heroi dhe 
hajduti” kur xhaxhi Jakupi nxori një arkë me 
pjeshkë para dyqanit. A do të ketë sukses kjo 
lojë? Gjer atëherë asnjëherë s’e kam provuar rol- 
in e hajdutit. E preka xhepin, ishte i zbrazur. lu 
afrova me kujdes arkës, duke shfrytëzuar rastin 
kur shitësi ishte i zënë me një myshteri. Me shpe- 
jtësi dhe mjeshtëri të madhe e zgjata dorën, 
kështu që pjeshka e madhe u gjet në xhepin tim. 
Me shpejtësi të vetëtimës u ndala me biçikletë 
para shtëpisë sime. Para se të trokisja në derë, e 
nxora pjeshkën dhe e kafshova me lezet. Por, 
gjurmët e vjedhjes më kishin mbetur në buzë. Kur 
nëna e hapi derën, i pa këto gjurmë, duke përfsh- 
irë me një shikim xhepin tim dhe duart e mia. Kur 
më pyeti: “Çfarë po ha?” e kuptova se isha 
zbuluar. 

Nuk isha mësuar ta gënjeja nënën. Ajo më kish- 
te mësuar të isha i sinqertë, edhe pse më kishte 
llastuar. U përgjigja i hutuar: - Kam një pjeshkë. 

- Ku e more? 

- E kam vjedhur nga dyqani i xhaxhi Jakupit. 

U hidhërua, por nuk më kërcënoi. Shumë 
shpejt erdhi në vete, më kapi për dore dhe më 
dërgoi në dyqan. Kërkoi gjysmë kilogrami pjesh- 
ka, e pagoi dhe mori një qese të vogël me fruta. 
Nga qesja nxori një pjeshkë të pjekur e të kuqe 
dhe e ktheu në arkë, e xhaxhi Jakupi këtë as nuk 
e vërejti. U çudita pse e bëri këtë, kur ne e 
kishim paguar atë pjeshkë!!! 

U kthyem në shtëpi. Para se të filloja që t’i 
haja pjeshkët, nëna ime e ndershme dhe e devot- 
shme filloi të më rrahë, aq dhimbshëm, saqë shpejt 
e harrova kënaqësinë e pjeshkës së parë. 

Kjo për mua ishte mësimi i parë dhe i fundit 
për ndershmërinë. Pas kësaj nuk kisha më nevojë 
për kurrfarë këshille që do të më mësonte nderin. 

Nëse xhaxhi Jakupi nuk më ka parë duke e 
vjedhur pjeshkën, Allahu, i Cili na i ka dhuruar 
këto pjeshka të shijshme, sheh çdo gjë që punoj- 
më. 

DETYRIMI I HARRUAR 


Në fund të javës, kur u ktheva nga shkolla (e 
enjte, 29 Prill, 1985), erdhi koha për të shkruar 
detyrat e shtëpisë. Kur e kreva detyrën, u çlirova 
dhe hyra në ëndrra të bukura, të bukura si fëmij- 
ëria, se nesër, të premten, do të shkoja me në- 
nën në parkun “Burimi i gjelbër” dhe se si do të 
udhëtoja me tren nëpër sheshin “Hasan Prisht- 
ina.” Kënaqesha duke menduar për këtë. 

Ëndrrat e mia realizoheshin. Shëtitja kishte 
kaluar me gëzim dhe hare dhe u ktheva i gëzuar 
dhe i kënaqur. 

Erdha në shtëpi i lodhur, pasi luajti shumë 
pranë burimit. Duke prekur nëpër shtrat kërkoja 
çantën, që të bindesha se detyra është në vend. 
Mirëpo, për shkak të lodhjes së madhe, më kaploi 
një gjumë i thellë. Më duhej të flija, në mënyrë 
që të pushoja. Fjeta deri vonë. Nëna provoi disa 
herë të më zgjojë. U zgjova pas orës shtatë e 
gjysmë dhe i kërkova falje nënës. Thashë lutjet e 
mëngjesit, të cilat më kishin kaluar duke fjetur. E 
mora me të shpejtë çantën dhe një riskë buke të 
lyer me gjalpë dhe nxitova për në shkollë. Duke e 
falënderuar Allahun xh.sh. arrita në kohë, para 
ziles, në shkollë (e cila gjendej në lagjen Sara- 
nda). Nuk e ndiva mundin, sepse e doja shkollën. 

Aty mësojmë dhe edukohemi. Shkolla ime dallo- 
hej për nxënës të shkëlqyer dhe të edukuar, siç 

jam edhe unë, i falënderuar qoftë Allahu xh.sh. 

Në shkollë filluam me “Bismil-lah!” Mësues Os- 
mani kërkoi që të nxjerrim fletoret, që të na i 
shikojë detyrat e shtëpisë. Kur e futa dorën në 
çantë, fletoren nuk e kisha!!! Ndoshta kishte 
mbetur për të fjetur në shtratin tim?! A do të më 
besojë mësuesi? Asnjëherë në shtatë muajt e 
kaluar nuk kishte ndodhur të mos i bëja detyrat e 
shtëpisë! 

Erdhi radha ime e mësuesi më pyeti: “Ku i ke 
detyrat?" 

Një lot i madh më pikoi nëpër faqe. Nuk isha 
mësuar të arsyetohesha për një gjë të këtillë. Mi- 
rëpo, si ta argumentoj se nuk jam fajtor? Shkova 
në vendin e dënimit, por mësuesi nuk na dënonte 
menjëherë. Pata fat. Dikush trokiti në derë. Erdhi 
shpëtimi!!! Një grua mbante një fletore dhe 
pyeti: “A e keni në klasë një fëmijë të vogël bjond 
i cili e ka harruar fletoren? Ju lutem, faleni atë! 
Ja, këtu është fletorja dhe jepjani këtë qese të 
vogël.” I buzëqesha nënës dhe e falënderova me 
shikim për kudesin e saj. E hapa qesen dhe në të 
ishin 99 kokrra rrushi... Pse nuk ishin njëqind? 
Nëna ime nuk harron, por donte të më japte një 
mësim që të mos harroja më. 

Të falminderit nënë edhe një herë! Fëmija yt i 
llastuar e mori edhe një mësim për nderin dhe 
sinqeritetin në tregimin e parë, e ardhja jote tani 

ma dha edhe një mësim tjetër: që të mos e lë 
kryerjen e punëve të mia dhe që të mos harroj. 

SHIKIMI I FUNDIT 

Më kishin këshilluar që ta lus Allahun xh.sh. që 
t’a shpëtojë nënën time, sëmundja e së cilës 
ishte gjithnjë e më e rëndë. E mbarova klasën e 
gjashtë dhe kalova në klasën e shtatë. Mirëpo, 
këtë herë nëna ime nuk më përcolli. Shëndeti i 
saj është keqësuar shumë. Kam frikë se do të më 
lëshojë dhe do të kalojë në botën e qetësisë dhe 
rehatisë, pa sëmundje dhe dhembje. 

E kanë sulmuar katër sëmundje menjëherë... 
Një mjek hynte, tjetri dilte dhe secili nga ata kër- 
konte që t’i blehej ilaç i ri dhe t’i kushtohej më 
tepër kujdes dhe t’i ndalojmë vizitat. 

Por, ç’është më e keqja, vizitorët kishin vërshuar 
për ta parë. Secili propozonte të kërkonim ndonjë 
mjek qe vështirë për t’u kapur, ose ndo-një ilaç 
që truri nuk mund ta pranojë. E si do të mund ta 
pranonte barku i nënës sime? Ajo ishte shumë e 
dobët nga dhembjet e mëdha të cilat i duronte pa 
u ankuar dhe assesi nuk thoshte tjetër gjë vetëm 
se: “Falënderimi i takon Allahut xh.sh.!” Të gjitha 
mund t’i mendoja, përveç vdekjes dhe ndarjes prej 
saj. Nuk mund ta paramendoja veten duke qarë 
kur ajo të vdesë! Jo, jo nuk do të vdiste... nuk do 
të qaj! Ajo do të shërohet. Askush nga kushërinjtë 
tanë nuk ka vdekur para pleqërisë së thellë. 

Nëna ime ishte në dhjetëvjetëshin e katërt të 
jetës. Rreth saj gjendëshin po aq vjet ilaçe 
bimore të ndryshme dhe të papërdorura. Shkova 
të flej në dhomën e vëllait tim më të madh. Sikur 
të më kishte zgjuar ndonjë melek, pa ndonjë ma- 
rrëveshje, u zgjova para namazit të sabahut. 
Mbeta në shtrat, duke mos i ndërprerë lutjet për 
nënë time: “0 Zot, largoji këto sëmundje nga 
nëna ime! Ajo është drita e jetës sime! Le ta 
ndriçojë ende shtëpinë tonë. Ajo është e tillë në 
punë dhe shpirt...” 

Allahu iu përgjigj fillimit të lutjeve të mia... 
mirëpo në mënyrën që nuk e kisha menduar. Kur 
tha muezini: “Esh-shhedu en la ilahe il-lallah,” 
nëna e përsëriste atë. Kur përfundoi muezini, 
përfundoi edhe jeta e nënës sime! 

Gjyshja ime trokiti në derë duke thënë: 
“Allahu e mori amanetin e vet dhe nëna jote u 
shërua, fëmija im i dashur. Nuk ka më nevojë për 
mjekë, ilaçe dhe vizita!” 

E madhërova dhe e falënderova Allahun xh.sh. 
Shkova ta shoh dhe ta uroj nënën e shëruar. Nuk 
mund t’i mbaja lotët. Kërkuan nga unë që të 
përshëndetem me të. E shikova fytyrën e saj të 
qetë dhe të butë dhe kuptova atë që vëllezërit e 
mi nuk e kuptonin... porosinë e buzëqeshjes së 
saj, edhe pse ishte e vdekur. “Buzëqeshi bir jetës 
dhe bëhu i durueshëm në dhembjet e saj. ” 

Nëse nëna më ka shkuar dhe më ka vdekur, 
Allahu jeton përgjithmonë dhe është me besim- 
tarët e drejtë: “Allahu vërtet është me durim- 
tarët.” (El-Bekare, 53) 

Atëherë kuptova se Allahu e kishte pranuar 
pjesën e parë të lutjes sime. Djali i llastuar do të 
jetë dritë në vend të nënës së vet, dritë që do 
t’ua tregojë rrugën e vërtetë vëllezërve të vet. 
Mësimi i saj i tretë do t’i mbetet në kujtesë për 
një kohë të gjatë. 

Allahu të mëshiroftë, oj nëna ime! I llastuari 
yt i vogël bjond po qan për ty. Cila dorë e butë do 
t’ia lëmojë flokët? Dhe cili zë i ëmbël do t’ia 
përkujtojë mësimin e tretë kur ta harrojë të tërin 
ose një pjesë të saj? I llatruari yt, oj nënë, ishte 
shkak që të tjerët të të sulmojnë duke thënë se 
po më llaston së tepërmi! 

Mirëpo sot vogëlushi yt i vogël u bë i madh, e 
edhe pena e tij u bë e madhe. Me të po u shkruan 
fëmijëve për atë që ka përjetuar gjatë periudhës 
së zhvillimit dhe pjekurisë. Ka mbetur besnik dhe 
mirënjohës. Buzëqeshja nuk i largohet nga buzët, 
përkundër syve të ziliqarëve dhe të këqijave të 
përçarësve të cilët nxisin përçarje. 

Allahu të mëshiroftë, oj nëna e të voglit dhe e 
të madhit! 

MËSIMET E TREGIMIT 


1. Muslimani nuk i gënjen njerëzit, e sidomos 
nuk gënjen prindërit e tij; kokrra e rrushit 
nuk e gënjeu nënën e vet, edhe pse kishte 
gabuar. 

2. Muslimani duhet t’ua kthejë të tjerëve të 
drejtat e tyre, nëse i ka marrë prej tyre pa 
njohurinë e tyre. 

3. Prindërit duhet t’i dënojnë fëmijët nëse 
vjedhin, qoftë edhe sende të vogla, në më- 
nyrë që vjedhja të mos u bëhet shprehi. 

4. Allahu xh.sh. na sheh, qofshim të vegjël a 
të mëdhenj, ndaj duhet të frikësohemi nga 
Ai dhe gjithnjë duhet ta ndiejmë përcjell- 
jen e Tij, siç e ndiente kokrra e rrushit, i ci- 
li u pendua kur vodhi pjeshkën. 

5. Fëmija musliman i fal namazet në mënyrë 
të rregulltë, e nëse ndonjë prej namazeve i 
kalon, do ta falë atë kur të zgjohet ose kur 
të mundet, siç bëri kokrra e rrushit kur e 
zuri gjumi në kohën e namazit të sabahut. 

6. Fëmijët duhet t’i luten Allahut xh.sh. për 
prindërit e vet, qofshin ata të gjallë a të 
vdekur, e kokrra e rrushit lutej tek Allahu 
xh.sh. për nënën e vet të sëmurë, madje 
edhe pas vdekjes së saj. 

7. Muslimani duhet t’i durojë fatkeqësitë që e 
godasin, siç bëri kokrra e rrushit kur përje- 
toi vdekjen e nënës së vet, edhe pse ishte i 
vogël. 

8. Fëmija jetim duhet t’i kryejë këshillat dhe 
dëshirat e prindërve të vet, edhe pas vdek- 
jes së tyre. 

NËNA E DËSHMORËVE 

Në emër të Allahut, të Gjithëmëshirshmit, 
Mëshiruesit! 

A nuk keni dëgjuar fëmijë të dashur për poe- 
ten El-Hansa? E ka emrin Tumazer, vajza e Amrit, 
i birit i El-Sheridit. Ajo ishte femra më e dalluar 
në fisin e saj, Beni Sulejm. Ka lindur para ardhjes 
së Islamit, në kohën paraislamike. Ishte përfaqës- 
uese e denjë e fisit të vet, në sjellje dhe shprehi 
- të mira dhe të këqija. Nuk dinte për Islamin e as 
që kishte dëgjuar për të. Më së tepërmi intere- 
sohej për poezi dhe dinte tregime për arabët dhe 
të parët e tyre. Dinte të garonte me poetë, si dhe 
merrte pjesë me fisin e vet nëpër beteja të 
ndryshme kundër armiqve, duke i nxitur dhe duke 
i trimëruar luftëtarët e fisit të saj. 

Kur vëllai i saj, Sahri ra në fushëbetejë, ajo 
qau për të dhe një kohë të gjatë mbajti zi për të! 
Vishte rroba të zeza nga leshi i egër. Dinte t’i 
tubonte gratë dhe t’u lexonte elegjitë e saj, në të 
cilat vajtonte vëllanë e vet, kështu që të gjitha së 
bashku fillonin të qanin, të shqyenin rrobat e tyre 
dhe të shkulnin flokët. 

Nganjëherë bridhte maleve dhe bjeshkëve, 
duke vajtuar vëllanë dhe duke recituar vjersha 
për cilësitë dhe namin e tij, duke ia përmendur 
rininë dhe fuqinë dhe duke përshkruar heroizmat 
dhe sakrificat e tij. Kishte bërë portretin e një 
heroi të patrembur, i cili mundte çdo luftëtar dhe 
nga i cili dridheshin kodrat. Ishte në gjendje të 
mbyste dy egërsira dhe të bënte të pamundurën. 

Kështu ndihej poetja El-Hansa në kohën e xha- 
hilijetit. Ishte kjo mënyra e sjelljes në atë kohë, 
kohë e cila kishte edhe tek ajo një ndikim të 
madh. Dinte për hakmarrjen dhe luftën. Dinte 
tregimet e adhurimit të idhujve dhe kultin e per- 
sonalitetit, por kultivonte edhe zakonet e mira të 
asaj kohe, siç ishte mikpritja, të ndihmuarit e 
nevojtarëve, sinqeriteti, besa dhe nderi. 

ISLAMI NDËRRON SJELLJET E EL-HANSASË 

Islami kishte filluar të përhapej në mesin e fi- 
seve arabe dhe njerëzit i bashkangjiteshin në më- 
nyrë masive. Islami ndërroi shprehitë dhe sjelljet 
e kohës së xhahilijetit. Tani i kishte kapluar kre- 
naria dhe fisnikëria. Me Islam u lartësuan shpir- 
tërat dhe u zbutën zemrat, kështu që njerëzit që 
hynin në Islam respektonin dispozitat e tij dhe 
rrugët e lartësuara të cilat i thërrisnin në 
vëllazëri dhe në punë të mira për të mirën e 
Islamit dhe për dobinë e të gjithë muslimanëve. 

Muslimani si individ nuk mendonte më vetëm për 
veten e tij, por edhe për të mirën e të gjithë 
muslimanëve. 

Kështu që edhe El-Hansa ndryshoi kur pranoi 
Islamin. Filloi të punonte për të mirën e të gjithë 
muslimanëve dhe pikëpamjet e saj ndaj jetës dhe 
botës që e rrethonte ndryshuan. Nuk mendonte 
më se jeta mbaron me vdekjen dhe se ky është 
fundi për njeriun. Tani ajo e dinte se Allahu 
xh.sh. përsëri do t’i ngjallë njerëzit pas vdekjes 
dhe kur të vijë Dita e Gjykimit do t’ua llogarisë 
veprat e tyre, ata të cilët kanë bërë vepra të 
mira do të shkojnë në xhenet, që është sa qiejt 
dhe toka, dhe se atje do të jenë përgjithmonë. E 
nëse kanë bërë vepra të këqija, do të hyjnë në 
xhehenem dhe do të qëndrojnë atje përgjith- 
monë. 

Prandaj, El-Hansa nuk i vajtonte më të vdeku- 
rit, siç e vajtonte vëllanë, se Islami e kishte nda- 
luar vajtimin për të vdekurit, shqyerjen e rrobave 
dhe gricjen e fytyrës si shenjë pikëllimi. 

Islami urdhëron të jemi të durueshëm dhe të 
lutemi për të vdekurit me dëshirë që të jenë mirë 
në atë botë. Allahu e kishte hapur zemërën e El- 
Hansas për Islamin, kështu ajo ishte bërë besim- 
tare e sinqertë dhe besonte në Allahun si Krijues, 
Islamin si fe dhe Muhammedin s.a.v.s. si të 
Dërguar të Allahut xh.sh. dhe mbartës i porosisë 
së Tij për të gjithë njerëzit. Ai i udhëzon njerëzit 
në rrugën e drejtë, në rrugën e mirësisë, dhe ua 

tërheq vërejtjen që të mos shkojnë në rrugën e së 
keqes. Kjo është porosia e Islamit të jemi të dë- 
gjueshëm ndaj Allahut xh.sh. dhe të Dërguarit të 
Tij. 


EL-HANSA PUNON PËR ISLAMIN 

Meqë El-Hansa ishte jashtëzakonisht inteli- 
gjente dhe i kishte kuptuar Islamin dhe dispozitat 
e tij në mënyrë të drejtë, ajo u vu në dispozicion 
të fesë së vet të re me plot vullnet. Në këtë gjë 
ajo ndiente lumturi, e cila ia mbushte zemrën, si 
dhe kënaqësi dhe rehati shpirtërore. Tani nuk e 
tronditnin më kurrfarë fatkeqësish apo proble- 
mesh, se tani besonte se çdo gjë që ndodh-te në 
botë ishte me caktimin e Allahut xh.sh. dhe me 
dëshirën dhe vullnetin e Tij. Asnjë njeriu nuk i 
ndodh asgjë, as e mirë e as e keqe, përveçse me 
caktimin e Allahu xh.sh. 

Ajo e lexonte dhe e kuptonte Kur’anin: 

“Thuaj: Neve nuk na godet asgjë tjetër, 
përveç çka na është caktuar nga Allahu; Ai ësh- 
të Ndihmëtar yni. Prandaj , vetëm Allahut le t’i 
mbështeten besimtarët.” (Et-Tevbe, 51) 

Kuptimi i fjalëve të Kur’anit depërtoi deri në 
thellësinë e shpirtit të saj. Inteligjenca e saj dhe 
njohja shumë e mirë e gjuhës i mundësoi të 
kuptonte se këto fjalë nuk ishin veçse Fjalë të All- 
llahut, fjalë të Krijuesit të këtij Kozmosi, se njer- 

ëzit, pa marrë parasysh se sa përpiqen, nuk do të 
mund të krijonin diçka të ngjashme. 

I dëgjoi fjalët e të Dërguarit dhe në to zbuloi 
të vërtetën e qartë si kristali dhe thirrjen për t’i 
shërbyer Allahut dhe vetëm Atij. Devotshmëria e 
kishte kapluar pjesën më të madhe të zemrës së 
saj, e cila iu dorëzua plotësisht vullnetit të Alla- 
hut xh.sh. 

Në një hadith, të cilin i Dërguari a.s. ia kishte 
thënë Ibni Abbasit në kohën kur ende ishte fëmijë 
(ende s’i kishte mbushur dhjetë vjeç), thuhet: 
“Po t’i mësoj, o djalosh, disa fjalë: Ruaju 
Allahut, Ai do të të ruajë ty, ruhu nga Allahu, Ai 
do të të ofrojë ndihmë kur ke nevojë; kur të 
kërkosh ndihmë, kërkoje atë nga Atlahu xh.sh., e 
nëse kërkon diçka, kërkoje atë nga Allahu! Dije 
se nëse të gjithë do të dëshironin që të ta bënin 
një gjë të keqe, nuk do të mund të ta bënin këtë 
nëse Allahu nuk ta ka caktuar atë; e nëse të 
gjithë do të dëshironin që të ta bënin ndonjë të 
mirë, nuk do të mund të ta bënin këtë, nëse 
Allahu nuk ta ka caktuar atë!” 

El-Hansa ishte rehatuar me jetën e saj, sepse 
çdo gjë që ndodhte e shihte si caktim nga Allahu 
xh.sh. Nuk mërzitej më për vdekjen. I kujtohej se 
çfarë kishte bërë kur kishte vdekur i vëllai, Sahri, 
kur i kishte shqyer rrobat e veta dhe kishte jetuar 
në pikëllim me vite të tëra. I kishte premtuar 

Allahut, pasi ia kishte hapur zemrën Islamit, se do 
t’i dërgonte katër djemtë e vet për të luftuar në 
rrugë të Allahut dhe ta mbrojnë Islamin dhe shtë- 
pitë e muslimanëve, ta përhapin fenë islame, në 
mënyrë që të zhduket politeizmi dhe injoranca. 
Ata ose do të fitojnë kundër armiqve, ose do të 
vdesin në rrugën e Allahut xh.sh. I përkrahte 
fëmijët e saj të hyjnë në ushtrinë e muslimanëve, 
nën udhëheqjen e Sa’d Ibn Ebi-Vekkasit, i cili 
shkonte në Irak me ushtrinë e vet për të luftuar 
kundër persianëve, të cilët atëherë ishin adhurues 
të zjarrit, dhe për të zhdukur besimin e tyre të 
kotë. 

Fëmijët e El-Hansasë nxituan dhe iu bashkan- 
gjitën ushtrisë së pandalshme të muslimanëve. 
Ajo i përcolli duke i këshilluar që të jenë të 
durueshëm në luftë dhe duke ua përkujtuar 
shpërblimin e Allahut xh.sh. për durimtarët, duke 
u cituar: “O ju besimtarë, bëni durim, bëhuni të 
qëndrueshëm kundër armikut, rrini të 
përgatitur dhe, që të shpëtoni, ruajuni dënimit 
të Allahut.” (Ali Imran, 200) 

Ua përmendte shpërblimin e Allahut xh.sh. për 
të durueshmit në botën tjetër, se Allahu ka prem- 
tuar se do t’ua kthejë atë shumëfish: “Kurrsesi 
të mos mendoni se kanë vdekur ata që ranë 
dëshmorë në rrugën e AUahut. Përkudrazi, ata 
janë të gjallë duke u ushqyer te Zoti i tyre.” 
(Ali Imran, 169) 

Ua lexoi edhe një hadith të të Dërguarit a.s.: 

“Në Ditën e Gjykimit dëshmori vjen me pla- 
gën e tij nga e cila del gjak me erë misku”, dhe 
shtoi: “Dëshmorit i falen të gjitha mëkatet e 
bëra.J.” 

Kështu ajo u ngjallte dëshirën që të merrnin 
pjesë në luftë e ta jepnin jetën në rrugën e 
Allahut xh.sh., si dhe ua tërhoqi vërejtjen për 
turpin e dezertimit. Prandaj u kujtoi Fjalët e 
Allahut xh.sh.: 

“0 ju që besuat! Kur të ndesheni me turmën 
e atyre që mohuan, mos ua ktheni shpinën. 
Kush ua kthen atyre shpinën në atë moment, 
veç atij që kthehet për të luftuar ose për t’iu 
bashkansjitur një srupi tjetër, ai ka tërhequr 
kundër vetes hidhërimin e AUahut dhe vendi i 
tij është xhehenemi. E ai është përfundim i 
keq!” (El-Enfal, 15,16) 

Kështu u mësonte El-Hansa fëmijëve të vet 
fenë e vërtetë dhe të fortë, kështu që ata e dë- 
shironin hyrjen në luftë siç dëshiron njeriu i etur 
të futet në ujë ditëve të nxehta të verës. Sa ishin 
të vegjël, ajo u kishte dhënë qumësht dashurie 
dhe butësie, e tani i ushqente me bindje të pastra 
islame. Nëse qumështi është ushqim për trupin, 
bindjet e pastra islame janë ushqim për shpirtin 
dhe mendjen. Fëmijët e saj ishin të dëgjueshëm, 
si në fëmijërinë e tyre ashtu edhe në rininë e 
tyre. Asnjëherë nuk e kishin pikëlluar. Ata veshën 
rrobat e tyre ushtarake dhe u nisën për në luftë. 

BETEJA EL-KADISIJE 


Udhëheqësi ushtarak, Sa’d Ibn Ebi Vekkasi, 
arriti së bashku me ushtrinë e vet në El-Kadisije, 
një vend i vogël në Irak. E rreshtoi ushtrinë e vet 
dhe me strategji të madhe e përgatiti atë për 
betejën me ushtrinë persiane. 

Zhvillohej një luftë e madhe në mes të musli- 
manëve dhe ushtarëve persianë. Ajo zgjati disa 
ditë. Çdo ditë beteja ashpërsohej e me këtë rritej 
edhe numri i të vrarëve dhe i të plagosurve nga të 
dyja anët. Persianët shfrytëzonin një numër të 
madh elefantësh, të cilët depërtonin me lehtësi 
nëpër ushtrinë e muslimanëve, duke shkelur me 
shputat e tyre të mëdha dhe të rënda luftëtarët 
muslimanë. Në shpinat e tyre mbanin ushtarët 
persianë, të cilët i gjuanin muslimanët me shigj- 
eta dhe shtiza. Për muslimanët kjo ishte një bete- 
jë e rëndë, por nuk ikën, qëndruan mjaft mirë 
dhe iu kundërvunë persianëve dhe elefantëve të 
tyre me trupat dhe shpirtin e tyre të fortë. 
Filluan të bënin plane për t’iu kundërvënë armi- 
kut sa më mirë dhe për t’i eleminuar elefantët e 
tyre, të cilëve shigjetat dhe shpatat nuk mund t’u 
bënin asgjë. Sa herë që dikush u afrohej me shpa- 
të, elefantët me feçkat e tyre të gjata menjëherë 
e rrëzonin ose e shkelnin me këmbë. Në këtë 
mënyrë, u vra një numër i madh i trimave musli- 
manë që tentonin të depërtonin në drejtim të 
elefantëve, por pa sukses. 

Ditën e dytë muslimanët menduan një plan. I 
veshën devetë me veshje të posaçme dhe kokat 
ua mbuluan me mburoja, kështu që dukeshin të 
trishtueshme me pamjen e tyre, të ecjen dhe kër- 
cënimet e tyre. Elefantët u frikësuan dhe nuk sul- 
monin më. Tani kalorësit mund t’u afroheshin 
elefantëve dhe me shtizat e tyre të gjata i gjuanin 
në sy. Elefantët u trembën dhe filluan të ikin në 
drejtim të kundërt, kështu që filluan të shkelin 
ushtrinë e vet, e cila shkonte pas tyre. Vdiq një 
numër i madh i ushtarëve persianë, ndërsa elefan- 
tët vazhduan të vraponin gjer tek lumi i Eufratit, 
ku u mbytën së bashku me ushtarët që mbanin 
mbi shpinë. 

Muslimanët e kishin paraparë katastrofën e ar- 
miqve të tyre, ndaj e shfrytëzuan këtë dhe i sul- 
muan nga të gjitha anët. Filloi lufta vendimtare, 
e cila zgjati një ditë e një natë. Dëgjoheshin 
goditjet e shpatave, hingëllimat e kuajve dhe 
tekbiret e luftëtarëve trima muslimanë. 

Ditën e dytë persianët filluan të iknin me 
shpejtësin e erës dhe të largohen në të gjitha 
drejtimet, duke kërkuar shpëtim, pasi panë që ko- 
mandantët e tyre ushtarakë ishin vrarë. U vranë 
me mijëra ushtarë persianë dhe lufta u ndërpre. 
Muslimanët ishin të lumtur që Allahu ua mundësoi 
fitoren. Filluan t’i kërkojnë të vdekurit e tyre dhe 
t’i varrosin ata, ndërsa të plagosurve t’ua lidhin 
plagët. 

Kur i mblodhën të vdekurit nga fushëbeteja, 
morën vesh se në mesin e tyre ishin të katër 
djemtë e El-Hansasë. Kishin frikë t’ia komunik- 
onin asaj këtë lajm. Udhëheqësin ushtarak kjo e 
kishte goditur shumë dhe mendonte se sa lajm 
tronditës dhe i dhimbshëm do të jetë ky për El- 
Hansanë. Kishte frikë se ndoshta do të binte në 
depresion nga pikëllimi i papërshkrueshëm, siç i 
kishte ndodhur kur kishte humbur të vëllanë. 
Prandaj, ai ngurronte t’ia thoshte këtë lajm të 
pikëllueshëm. 

U dërgua një grup muslimanësh që t’i tregonin 
asaj për këtë dhe t’i shprehnin ngushëllimet e 
tyre. Si i vërejti, ajo nxitoi në drejtim të tyre, 
pasi çdo ditë dilte për të marrë vesh diçka në 
lidhje me ushtrinë e muslimanëve. I ndali ata dhe 
i pyeti, e ata iu përgjigjën: “Djemtë tuaj, 
zonjë..." 

Por i ndërpreu duke u thënë: “Nuk ju pyeta 
për djemtë e mi, por më tregoni për rezultatin e 
luftës!” U përgjegjën: “Fituam, dhe u kemi shkak- 
tuar humbje të mëdha!” 

U tha: “Falënderimi i takon Allahut, kjo është 
një dhuratë e Allahut xh.sh.!” Vazhdoi të pyeste: 
“Bijtë e mi a kanë luftuar me nder apo kanë qenë 
frikacakë?” 


114 



U përgjigjën: “Djemtë tuaj kanë qenë nga ush- 
tarët tanë më trima. Kanë luftuar të patrembur 
para armikut. Tekbiret e tyre ishin më të zëshmet, 

kështu që i trimëronin edhe të tjerët për luftë. 
Ne krenohemi me ta dhe me nënën që i ka lindur 
dhe i ka edukuar me dashuri ndaj Allahut dhe 
sakrifikimit në rrugën e Allahut. Ata janë nder- 
uar me dhënien e jetës në luftë për Allahun 
xh.sh.l" 

Në këtë rast, El-Hansa tha fjalët e saj të njo- 
hura: “Falënderimi i takon Allahut, i Cili më ka 
nderuar me luftën e tyre dhe që janë bërë trima! 
Shpresoj që Allahu të më bashkojë me ta në 
xhenetet e gjera dhe së bashku me ta të shijojmë 
afërsinë dhe Mëshirën e Tij!” 

Nuk i pikoi asnjë lot e as nuk u vesh më në të 
zeza, flokët nuk i shkuli, e as fytyrën nuk e grici. 
Tha fjalët e veta dhe ishte e kënaqur me caktimin 
e Allahut, krenare me atë që kishin bërë djemtë e 
saj në rrugë të Allahut xh.sh. 

Kjo ishte El-Hansa, shembulli i gjallë për çdo 
nënë muslimane dhe shembull i mrekullueshëm 
për umetin tonë. I kishte edukuar fëmijët e vet 
me edukatë të drejtë dhe të vërtetë islame, e 
pastaj ia dhuroi ata umetit islam, që të luftojnë 
për të dhe ta mbrojnë atë; prandaj Allahu i kishte 
zgjedhur që të jenë në afërsi të Tij, të jenë ata 
që do ta shijojnë Mëshirën e Allahut xh.sh. dhe të 
jenë prej banorëve të xhenetit: “Kurrsesi të mos 

mendoni se janë të vdekur ata që ranë dësh- 
morë në rrugën e Allahut. Përkundrazi ata janë 
të gjallë duke u ushqyer te Zoti i tyre.” (Ali 
Imran, 169) 

Ky është premtimi i drejtë dhe i vërtetë i 
Allahut xh.sh. dhënë luftëtarëve në rrugën e Tij. 
Sikur të mos luftonin trima të tillë, muslimanët 
nuk do ta kishin pasur fuqinë dhe famën që kishin, 
do t’i humbnin tokat e tyre dhe do t’ua merrte 
armiku. 

Allahu e mëshiroftë El-Hansan dhe fëmijët e 
saj trima! Ata ishin shembujt më të mirë të sak- 
rificës dhe nëna e tyre ishte edukatorja më e mi- 
rë e këtyre trimave. Prandaj ia vlen që muslima- 
nët ta quajnë “Nëna e Dëshmorëve.” 

MËSIMET NGA TREGIMI 

1. Islami i ndërron vetitë e këqija dhe ndërton 
virtyte fisnike te njerëzit. 

2. Muslimani nuk është egoist dhe nuk mendon 
vetëm për vete, por muslimani mendon 
edhe për muslimanët e tjerë, për të mirën 
dhe zhvillimin e tyre. 

3. Vdekja nuk është fundi për njeriun, por 
ekziston edhe jeta tjetër, xheneti dhe xhe- 
henemi. 

4. Muslimani nuk zhgënjehet, sepse e di se çdo 
gjë është me caktimin e Allahut, ndaj duhet 
të jetë i durueshëm dhe falënderues ndaj 
Allahut xh.sh. 

5. Lufta në rrugën e Allahut, ka ndikim të 
madh në përhapjen e Islamit dhe duhet 
dashur në mënyrë që të fitohen shpërblimet 
e panumërta tek Allahu xh.sh. 

6. Gjella është ushqim për trupin, besimi islam 
- akida është ushqim për shpirtin dhe 
mendjen. 

7. Jobesimtarët sakrifikojnë që ta shkatërroj- 
në Islamin dhe muslimanët. 

8. Muslimani nuk guxon të dorëzohet, por du- 
het të jetë i ditur dhe duhet të zbulojë çdo 
gjë që është në dobi të Islamit dhe 
përparimit të tij. 

9. Muslimani duhet të jetë i kënaqur me cak- 
timin e Allahut xh.sh. dhe të shpresojë në 
shpërblimin e Tij për çdo të ligë që e godet. 

10. Islami nuk ka për të parë superior, vetëm 
nëse pjesëtarët e tij luftojnë për të dhe e 
ruajnë tokën dhe vatanin. 

KUJTIMET ME ROJTARIN 

Në emër të Allahut, të Gjithëmëshirshmit, 
Mëshiruesit! 

KOPSHTI 

As mos më pyetni sa të lumtur ishim kur na 
bënë një kopsht në afërsi të sheshit qendror! E 
tërë ajo që gjendej aty bënte me dije se ai vend 
ishte përgatitur për fëmijë. Aty gjendëshin dhjetë 
luhatëse me ulëse të shumta shumëngjyrëshe, me 
lidhëse të lëkurës. Por, asgjë nuk mund të krahas- 
ohet me bukurinë e patave që notonin në pishinë, 
me fontanën e bukur, uji i të cilit rridhte në 
pishinë duke shkaktuar një gurgullimë të bukur, 
zëri i së cilës depërtonte në veshët tanë. 

Sa i mrekullueshëm që është ky kopshti ynë! 

LOJA ËSHTË PJESË E FËMIJËRISË 

Shkoja te kopshti një orë para perëndimit të 
Diellit, në përcjellje të vëllait të vogël, Blerimit. 
Atje shoqëroheshim me fëmijë e tjerë të lagjes 

TREGIMI I NËNTË 



sonë. Ishim të një moshe dhe të një gjatësie, 
kështu që edhe hapat tanë ishin të njëjtë. Kur 
hynim në kopsht, i lëshonim duart, ndërsa shiki- 
met tona shpërndaheshin në tërë kopshtin, këmb- 
ët tona vraponin në drejtim të luhatëseve dhe 
pishinave. Shpeshherë unë dhe vëllai im i vogël 
lagnim ca riska buke dhe ua gjuanim patave. Kur 
xhaxha Rexhepi e merrte në dorë bilbilin e vet 
dhe i fryente, e dinim se dyert e kopshtit së 
shpejti do të mbylleshin. Koha e lojës dhe e 
argëtimit kishte kaluar. Pastaj i iknim rojtarit 
derisa ai e kapte ndonjërin prej nesh. Edhe kjo 
ishte pjesë e lojës sonë të dashur. 

XHAXHA REXHEPI JU URON 
MIRËSEARDHJE 

Është e drejtë të themi: Ai është rojtar që 
meriton respekt! 

Na shikon me shikim të butë atëror, gjithnjë 
me fytyrë të buzëqeshur kur vijmë në kopsht. 
Kishte qenë rojtar i kopshtit edhe para se të 
shndërrohej në kopsht për fëmijë. Asnjëherë nuk 
do të harrojmë se si çdo natë, para daljes nga 
kopshti, na joshte me sheqerka të llojllojshme që 
të dilnim sa më parë. Edhe pse bilbili i tij kishte 
zë të këndshëm, bonbonet megjithatë e bënin të 
vetën. Edhe kur largoheshim nga kopshti, në 
veshët tanë për një kohë të gjatë tingëllonte zëri 
i bilbilit të tij. Ishte shprehi e xhaxha Rexhepit, 


120 



që çdoherë të fishkëllonte melodinë e tij të 
dashur. 

LOJA DHE PROVIMI NUK SHKOJNË BASHKË 

Erdhi koha e provimeve. Tani nuk mund të 
shkojmë në kopshtin tonë të dashur. Babai m’a ka 
ndaluar derisa t’i mbaroj provimet me sukses të 
shkëlqyeshëm. Po përgatitem për provime me 
zell. Mirëpo, a mund t’i harroj luhatëset dhe pat- 
at e bukura? 

Babai e ndiente se diçka po më mundonte, por 
kot përpiqej të kuptonte se ç’ishte. Nuk u përgji- 
gjesha pyetjeve të tij, se e dija se nuk do ta le- 
jonte atë që dëshiroja. Në një moment, e vërejti 
se po vizatoja në letër luhatëset dhe patat pranë 
pishinës. E lavdëroi vizatimin tim, por si rënd- 
omë, në mënyrë të butë, ma tërhoqi vërejtjen se 
duhet të mendoja edhe për lëndët e tjera. 

SHKO NË PROVIM I QETËSUAR 

Shumë shpejt ai vendosi diçka. Sapo e përfun- 
doi drekën, më kërkoi mua. Nëna më dërgoi te 
dhoma e tij. Në hyrje i dhashë selam dhe iu ula 
në prehër. E kapa përqafe, duke e ndier se ka 
ardhur koha e gëzimit. Më tha: “Fisnik, si thua, a 
shkojmë me të shpejtë për një vizitë të shkurtër 
në kopsht? Duhet të pushosh pak, mësimi të ka 
lodhur. Një pushim i vogël do të të ndihmonte që 

nesër të shkosh në provim pa brenga dhe i 
qetësuar. Përgatitu, unë po të pres!” 

U gëzova pa masë dhe e falënderova duke e 
puthur në faqe. E vërejti këtë dhe tha: “Falënde- 
roj vizatuesin e mirë, i cili ma kujtoi këtë!” 

KRENOHEM ME BABANË 

I vesha me të shpejtësi këpucët dhe në një 
qese të vogël futa pak bukë të thatë. U përshën- 
deta edhe me nënën, e cila më dha disa rroba të 
pastra. Dola shpejt së bashku me babanë dhe 
Blerimin. Rrugës vëreja se si shokët e mi më 
vështronin nga dritaret. I luteshin Allahut që edhe 
baballarët e tyre t’i dërgonin ata në kopsht, siç 
po e bënte babai im. Edhe ata, sikur unë, mëson- 
in me zell. Unë shoqërohesha vetëm me nxënës të 
mirë dhe të zellshëm. E lutja Allahun që t’i 
pranonte lutjet e tyre, në mënyrë që të gji-thë së 
bashku të takoheshim tek xhaxhi Rexhepi, pranë 
patave dhe fontanave të ngjyrosura. 

Sa i mrekullueshëm është babai im! Vërtet 
krenohem me të. Ai është simbol i njeriut të ndie- 
shëm, të butë dhe besnik. 

MIKËPRITJA E MIRË ËSHTË GOSTI 

Kur na pa, xhaxhi Rexhepi buzëqeshi dhe vetu- 
llat e tij të zbardhura shndritën nga gëzimi. Nxi- 
toi drejt nesh për të na uruar mirëseardhjen, siç 
bëjnë shokët e dashur pas një mungese të gjatë. 

E futi dorën në xhep me shpejtësi që ta kompen- 
sojë me bonbone, të cilat i kishte ruajtur për ne, 

që prej shtatë ditësh. Kushdo që do të na shihte, 
në ato momente, do të mendonte se xhaxhi Rexh- 
epi ishte shoku im që prej njëzet vjetësh, edhe 
pse unë i isha vetëm dhjetë vjeç. 

Sa bukur na priti! Na thirri të ulemi në ulësen 
e tij të preferuar, në të cilën që moti kishte 
gravuar emrin e tij dhe aty pranë numrin 1956. 

SUKSESI ËSHTË MIK I TË ZELLSHMËVE 

Pas bisedës së shkurtër me babanë tim, xhaxhi 
Rexhepi m’u drejtua dhe më tha: “Pse nuk po të 
shoh më këtu? Mendoj se je duke u përgatitur për 
provime. E di se je shumë i zellshëm !” I buzëqe- 
sha, e ai vazhdoi duke bërë shaka: “Ngaqë ke mun- 
guar shtatë ditë të tëra, po ta jap notën “zero”!!!” 

I gëzuar për shkak të ndërhyrjes së tij, i 
thashë: “Vëllai im dhe unë jemi gjithnjë të parët. 
Do t’jua tregoj notat ndonjë ditë. Të gjitha janë 
pesëshe! Do të kaloj me sukses të shkëlqyer!” 
Duke më rrahur shpatullat tha: “Lehtë e kam unë 
me ju! Babai juaj mund të krenohet me fëmijët e 
vet të mrekullueshëm!” 

FJALËT E TË MËDHENJVE JANE THESAR 

Heshti pak e më shikoi në sy: “Fisnik, të prem- 
toj që pas provimeve do të të rrëfej një tregim 

të këndshëm, si shpërblim për mundin tënd të 
mad/i.” 

Brohorita nga gëzimi dhe thashë: “Tregim argë- 
tues? A dini tregime interesante për ne? Xhaxha, 
ti je i mrekullueshëm!!! Që tani të falenderoj! 
Pashë Zotin, a mund të ma tregosh tani, në më- 
nyrë që të mos mendoj për të gjatë kohës së pro- 
vimeve? Të lutem xhaxha Rexhep, ... do t’ju 
dëgjoj me vëmendje!” 

E lëvizi kokën në shenjë pohimi. Ndërsa unë 
me shpejtësi dhe shkathtësi i mblodha edhe tetë 
shokët e mi, shokët në lojë në ndarjen e bonbon- 
eve, kuptohet, pas lejes së marrë nga baballarët 
e tyre. 

Axha Rexhep u uroi mirëseardhje dhe filloi me 
tregimin e tij të paharrueshëm. 

BOTA ËSHTË SKENË E MËSIMIT 

Mbretëroi një heshtje e thellë. E drejtoi gish- 
tin në drejtim të lisit nën hijen e të cilit rrinim, 
dhe tha: “Të dashur fëmijë, shikoni këtë dru! Me 
këtë dru më lidhin kujtime dhe mësime të do- 
bishme. Disa prej tyre janë të dhimbshme, e disa 
të tjera janë të bukura. Ato janë mësime të 
paharrueshme në jetën time. ” 

Na habitën fjalët e tij. “Si mundet një dru ta 
mësojë njeriun?” Vazhduam ta dëgjonim të qetë, 
e ai thoshte: “Ndodhia më e rëndësishme, prej së 
cilës kam marrë mësim, ka ngjarë para dhjetë 
vjetësh. Ky dru ishte një nënë e kujdesshme që 

ruante në pjesën e poshtme një mbretëri të 
madhe milingonash të zeza. Ende mund t’i vëreni 
gjurmët e tyre!!!” 

Vërtet mund të shihej hyrja në trung. 

MILINGONAT JANË SHEMBULL I 
ZELLSHMËRISË 

Në atë kohë punoja nga mëngjesi deri në 
mbrëmje duke prerë c/egë, duke mbjellë lule dhe 
drunj, si dhe duke ushqyer patat. Një herë, vë- 
mendjen time e tërhoqi një litar i gjatë dhe i zi 
milingonash. I shikova me vëmendje një kohë të 
gjatë, duke e madhëruar Allahun xh.sh., i Cili u 
dha zell që prej mëngjesit të hershëm të kërkoj- 
në ushqim dhe ta mbtedhin atë për ditë të 
vështira. 

U afrova dhe u përkula mbi to, duke i urdhë- 
ruar si me shaka me fishkëllimën e bilbilit tim. 
Për çudi, sikur më kuptuan! Sa e çuditshme është 
bota e tyre! Njëra mbante një grimcë dhë që të 
ndërtonte shtëpinë, tjetra qëndronte gjysmë 
metri largsi nga hyrja, sikur u tregonte rrugën të 
tjerave, ndërsa e treta mbante një karkalec të 
vdekur, ndërkohë që e katërta u shkonte në 
ndihmë! 

ROJA ËSHTË LIGJ DHE REND 


Tërë këtë mund ta kuptoja disi. Por, çfarë 
bënin ata dy milingonat duke qëndruar pa lëvizur 
para hyrjes? I shikova me vëmendje! E kuptova se 
ato ishin rojtaret që nuk lejonin hyrjen e të 
huajve dhe që vëzhgonin kalimtarët dhe të 
papunët. Sa gjë e bukur ishte kjo! Sa të reja, të 
gjalla dhe të forta! Asnjë milingonë nuk mund të 
dilte nga kontrolli i tyre, nëse dëshironte të lar- 
gohej ose të ikte. Detyra e tyre ishte e ngjajshme 
me timen në kopsht, prandaj vendosa t’i njihja 
më mirë. Ta njihja më mirë aftësinë e tyre në 
zgjidhjen e problemeve të rënda, siç isha edhe 
unë i detyruar të veproja me rastin e ardhjes 
sime këtu si shef i kopshtit! 

NUK KA JETË PËR TË DËSHTUARIN 

Me ndihmën e një shkopi e ndava kokrrën e 
grurit nga një milingon e vogël, e cili po e çonte 
në drejtim të hyrjes. Me të shpejtë milingona u 
kthye prapa në drejtim të kokrrës së grurit dhe 
vazhdoi ta tërhiqte. E përsërita këtë disa herë 
dhe çdo herë ajo e kapte kokrrën dhe nisej drejt 
magazinës së mbretërisë së milingonave. 

Mendovo to fshihjo atë kokërr. Me shkathtësi 
dhe shpejtësi e moro kokrrën dhe e futa në xhep. 
Milingona e kërkoi kokrrën e grurit, por kot, deri- 
sa u bind se e kishte humbur. Vendosi të hyjë 
duke lëvizur krahët e veta të zbrazëta, por filloi 
një betejë e rëndë!!! 


DORA QË JEP ËSHTË MË E MIRË SE DORA 

QË MERR 

Shpejtuan milingonat-rojtare në drejtim të 
milingonës së mjerë dhe sikur u grindën dhe u 
fjalosën me të një kohë. Papritmas, kërcyen në 
trupin e milingonës së lodhur dhe ia këputën ko- 
kën nga trupi, duke e lënë që të ballafaqohet me 
vdekjen, derisa u nda nga jeta. 

E luta AUahun xh.sh. që të ma falë këtë punë 
të shëmtuar dhe fillova të qaj mbi trupin e 
vdekur të milingonës, mbi të cilën binin pikat e 
lotëve të mi të nxehtë dhe të dhimbshëm. 

Rojtaret menduan se milingona ishte kthyer 
pa e përfunduar punën, andaj e kishin akuzuar 
dhe e kishin dënuar për përtaci dhe për papunësi. 
E dënuan me vdekje, se nuk ka jetë për ata që 
dëshirojnë të jenë barrë për të tjerët, kur janë 
në gjendje të punojnë. 

Që nga atëherë, ky vend është bërë vend i 
posaçëm për mua. Ndaj bonbone për milingonën 
tonë dëshmor, e vdekja e së cilës ishte mësim për 

ata që logjikojnë. Me dorën time mëkatare kam 
shkruar në ulëse pranë atij vendi: “Rexhepi, 
1956v.” 


MËSIMET NGA TREGIMI 

1. Natyra me botën e vet bimore dhe shtazore 
dhe me bukurinë e vet, të cilën e ka krijuar 
Allahu xh.sh., është vërtet një hapësirë për 
jetën dhe argëtimin e fëmijëve. 

2. Janë të paharrueshme momentet e lojës së 
përbashkët me fëmijët e lagjes në kopshtin e 
madh. 

3. Kopshti i madh i përbashkët; ku takohen fë- 
mijët e lagjes, e ka rojtarin e vet, i cili e hap 
dhe e mbyll kopshtin në kohën e caktuar me 
bilbilin e vet. 

4. Lojërat dhe argëtimet duhet të jenë në për- 
puthje me obligimet shkollore. Prindërit duhet 
të kujdesen gjithnjë për këtë çështje. 

5. Dashuria e prindërve ndaj fëmijëve dhe mi- 
rëkuptimi i tyre ndaj fëmijëve të vet është i 
pakufishëm. Dëgjueshmërinë e fëmijëve dhe 
mësimin e mirë prindërit e shpërblejnë duke i 
lejuar të shkojnë në kopshte për të luajtur me 
shokët e tyre. 

6. Rojtari i kopshtit quhej Rexhep. Ai zgjidhte 
mjete dhe mënyra për të gëzuar dhe kënaqur 
fëmijët. 

7. Rojtari i kopshtit i shpërblente fëmijët me 
tregime të mira edukative në lidhje me jetën 
e milingonave, të cilat, me organizimin dhe 
zellin e tyre për punë, mund të jenë shembull 
për njerëzit. 

TRE TË MBYLLURIT NË SHPELLË 

Në emër të Allahut, të Gjithëmëshirshmit, 
Mëshiruesit! 

Dalëngadalë Dielli përshëndeti Tokën dhe u 
zhduk në horizontin e pafund. E karavani shkon-te 
rrugës së tij, në shkrëtëtirën e shurdhët dhe të 
thatë. Asgjë nuk dëgjohej, përveç goditjeve të 
pat-konjve të kuajve dhe hingëllimës së tyre. Në 
veri të shkretëtirës ishin bjeshkët e larta dhe të 
frikshme... 

Terri që vinte e shtonte frikën dhe jorehatinë 
në zemrat e tre udhëtarëve, kurse bjeshkët dhe 
shkretëtira dukeshin edhe më të trishtueshme. 
Shumë shpejt u ngrit një furtunë e fortë, si një 
det i tërbuar me valë të mëdha zalli, që ua 
mbushte sytë me zall dhe gati sa nuk i verbronte. 

IDE E MIRË, O SHOK! 

Vetëtinte, bubullimat gjëmonin, qielli i kishte 
hapur të gjitha dyert e veta dhe binte shi i madh. 
Ishin në situatë pa rrugëdalje. Nuk dinin ku të 
shkonin. Ku të strehoheshin? 

TREGIMI I DHJETË 



Njëri prej tyre tha: “Më duket se atje është 
një shpellë, mund të shkojmë dhe ta kalojmë 
natën atje, e pastaj ta vazhdojmë rrugën!” 

Menjëherë u pajtuan që të tre: “Ide e mreku- 
llueshme, o shok!” 

Hynë në shpellë. Nga jashtë dëgjohej zëri i erës 
dhe rënia e shiut. I ftohti kishte filluar të kap- 
lonte trupin e tyre dhe u dukej se do të ngrinin...! 

"MË KËRKONI, DO T'JU PËRGJIGJEM!" 

Njëri prej tyre tha: “Çfarë nate!” Ende nuk e 
kishte kryer fjalinë e tij, kur u dëgjua një zë i 
trishtueshëm dhe një gur i madh u shfaq paprit- 
mas dhe ua mbylli hyrjen në shpellë. I kaploi mër- 
zia dhe paniku. U përpoqën me tërë fuqinë që ki- 
shin ta shtynin gurin, por pa sukses. Gati e hum- 
bën shpresën se do të dalin ndonjëherë nga shpe- 
lla, ndaj iu dorëzuan mërzisë së pamatur. 

Pastaj, i ndërruan mendimet dhe u pajtuan se 
asgjë nuk mund t’i shpëtojë, përveç Allahut 
xh.sh., të Cilin vendosën që ta thërrasin në ndih- 
më me veprat e tyre të mira dhe t’i drejtohen 
sinqerisht dhe të përulur. Ndoshta Allahu ua 
largon atyre këtë fatkeqësi. 

Nuk kaluan as disa minuta dhe ata në mënyrë 
prekëse po thonin lutjet e tyre më të bukura dhe 
më të sinqerta, që me anë të veprave të tyre të 
mira t’i afroheshin Allahut. 


134 



MUNDOHEM T'l KËNAQ 


Njeri prej tyre tha: “0 Zot i të gjithë botër- 
ve... Ti di dhe askush prej Teje nuk di! I kam 
pasur prindërit në moshë. Më kanë ushqyer dhe 
më kanë edukuar në mënyrë të drejtë. Isha gëzi- 
mi i tyre dhe mundohesha t’i kënaqja me çdo gjë. 
Marrëdhëniet e mia me ta ishin ashtu si dëshiroje 
Ti. Mosdëgjueshmërinë ndaj prindërve Ti e konsi- 
deron si një nga mëkatet e mëdha... Ti e di se 
asgjë nuk është më e rëndësishme për mua se 
ata, as fëmijët, as pasuria. 

Çdo mbrëmje u çoja qumësht, me kënaqësi, 
para se t’u jepja fëmijëve të mi, gruas dhe vetes 
sime... Gëzimi im nuk kishte fund kur i shihja se si 
pinin qumështin e mjelë me duart e mia. E kur 
shihja një buzëqeshje të lehtë dhe kënaqësinë në 
fytyrat e tyre, atëherë e ndieja se si fundosesha 
në gëzim, sepse e kisha bërë atë që më kishte 
urdhëruar Allahu xh.sh. 

SË PARI PRINDËRIT E Ml 

Një ditë, shkova larg shtëpisë që të mblidhja 
ca degë. As nuk e kisha marrë vesh se sa shpejt 
më kishte kaluar koha. Kur përendoi Dietli, nxito- 
va te prindërit e mi, ua dërgova qumshtin, por i 
gjeta duke fjetur. 0 Zot, Ti e di sesa jam mërzi- 
tur kur u pata vonuar! Nuk doja t’i zgjoja, e as ta 

pinë qumështin para tyre gruaja, dhe fëmijët 
dhe shërbëtorët. Mbaja një tas të mbushur për- 

plot me qumësht dhe pritja që të zgjoheshin 
prindërit derisa agoi dita. Rreth këmbëve të mia 
qëndronin fëmijët e mi të uritur, të cilët qanin, 
e unë thosha me vete: “Së pari prindërit e mi, e 
pastaj ju, e unë do të jem i fundit që do të 
pijë...” 

LUTJA E MIRËBËRËSIT PËR PRINDËRIT E TIJ 

E dëgjova babanë si e madhëronte Allahun 
dhe e falënderonte atë që e kishte ngjallur pas 
vdekjes (gjumit). I dhashë atij dhe nënës qu- 
mësht, dhe ata e falënderuan Allahun e Madhë- 
ruar. Vazhduan të luteshin që AUahu të më 
shpërblente për këtë. Ndjeva një gëzim të pa- 
përshkrueshëm. 

0 Zot, tërë këtë e kam bërë për hir Tëndin, 
andaj të lutem që të na e largosh këtë gur!” 

Menjëherë guri lëvizi pak, por nuk mjaftonte 
që ndonjëri nga tre udhëtarët të dilte..., duhej që 
edhe ndonjë tjetër t’i lutej Allahut xh.sh. që t’i 
shpëtojë nga kjo fatkeqësi. 

E KA MBAJTUR PREMTIMIN 


U ngrit tjetri dhe tha: “Ti e di, e të tjerët nuk 
e dinë, se kom njohur një vajzë, të cilën e doja 
më shumë se të gjithë njerëzit. Ti i kishe dhënë 
asaj një bukuri të papërshkruar. Ishte e drejtë 
dhe e devotshme, nuk i bënte keq askujt. Në 
brendësi dëshiroja t’i bëja diçka të keqe, gjë të 
cilën nuk do të kisha dashur t’i ndodhë motrës a 
nënës sime. 

Shejtani ndizte zjarrin e epshit dhe më nxiste 
në mendime të këqija ndaj saj. Mirëpo, ajo nuk e 
pranoi këtë dhe më refuzoi... 

Ishte e pastër, e ndershme dhe e devotshme, 
e kishte mbajtur premtimin e vet ndaj meje, se 
nuk do të bënte atë që është e ndaluar. 

URIA ËSHTË VRASËSE 


Gjatë një viti të vështirë, në të cilën qielli 
nuk kishte lëshuar shi, e as toka nuk kishte 
bereqet, uria e kishte mposhtur këtë vajzë dhe 
gati e kishte rrëzuar. Nxitoi tek unë dhe kërkoi 
ndihmë kundër vështirësive të jetës, që të mos e 
gjejë vdekja. Nuk kishte as një copë buke për të 
zbutur urinë. Babai i saj nuk i kishte lënë asnjë 
dinar e as një dërhem. Unë isha i pasur dhe 
përsëri më kapluan mendimet e këqija. Mendova 
se situata e saj do ta detyrojë që të përkulet dhe 
të lëshojë pe para asaj që i kam kërkuar... 

I thashë asaj: “Do të të jap çfarë të duhet, 
por duhet të kryesh atë që dëshiroj prej tejel 

Refuzoi dhe u kthye nga erdhi. 

Uria gati po e vriste, dhe nuk kishte mundësi 
të kërkonte ndihmë nga askush. 

LARGOHU NGA MENDIMET E KËQIJA TË 
SHEJTANIT 

Në fund, erdhi tek unë dhe pa dëshirë pranoi 
atë që kisha kërkuar nga ajo. Në sytë e saj pashë 
lotët dhe dhembjen e thellë. M’i zgjati duart dhe 
tha: “Të lutem! Mos lejo që mendimet e këqija të 
shejtanit të të rrëzojnë. Mos më shfrytëzo në 
këtë mënyrë, por vetëm në mënyrë të ndershme. 
Martohu me mua sipas ligjeve të Allahut dhe ta 
lidhim kurorën para Allahut dhe para njerëzve. 

Fillova të dridhem nga frika dhe më dolën lo- 
tët, duke iu frikësuar hidhërimit të Allahut dhe 
dënimit të Tij. la dhashë paratë që kërkonte. I 
mori 120 dinarë, e lumtur dhe e rehatuar që nuk 
bëra diçka të keqe dhe që e kishte ruajtur nderin 
e vet. 


NUK DËSHIROJA ASGJË PËRVEÇ 
KËNAQËSISË SATE 

E vazhdoi njeriu tregimin e vet: “Falënderimi i 
takon Allahut, i Cili më udhëzoi në rrugë të drej- 
të! Nuk iu nënshtrova presionit të shejtanit, por 
e refuzova, tërë këtë për hir Tëndin, o Zot! 

0 Zot, u frikësova nga Ti dhe e lashë të shkojë 
me paratë (edhe pse e doja pa masë). 0 Zot, unë 
u frikësova nga ajo ditë kur do të dal para Teje 
për të dhënë llogarinë. Atëherë nuk do të më 
shpëtojë e tërë pasuria ime. Atë ditë nuk do të 
pranosh askë, përveçse atë që vjen me bindje të 
pastër... 

0 Zot, e di se e kam bërë këtë për hir të fisn- 
ikërisë Sate. Na ndihmo dhe na e lehtëso këtë 
situatë!” 

Guri lëvizi edhe ca, por jo edhe aq sa të 
mundte dikush të dilte nga aty. 

Erdhi radha tek i treti që ta luste Allahun për 
shpëtim. 

JEPJA PUNËTORIT HAKUN! 


U ngrit edhe i treti, pas lutjes së bashkudhë- 
tarëve të vet, dhe tha: 

“0 Zot, Ti di e të tjerët nuk dinë se kam pa- 
sur pasuri të madhe dhe punëtorë. Me ta sillesha 
në mënyrë të drejtë dhe me nder dhe i shpërble- 
ja me atë që Ti ma kishe dhënë, andaj ua paguaja 
punën para se t’u thaheshin djersët... 

Një ditë e kërkova njërin nga punëtorët e mi, 
por nuk e gjeta. Kishte shkuar e nuk e kishte ma- 
rrë mëditjen e tij. Që nga atëherë kishte kaluar 
shumë kohë dhe unë mëditjen e tij e investoja në 
punë të reja, kështu që ky investim sillte fitim të 
madh. Një ditë, ai punëtor u kthye tek unë, pasi 
kishte rënë në vështirësi financiare. Më tha: 
“Dikur, moti, kam punuar te ju dhe nuk e pata 
marrë mëditjen time! Tani ajo më duhet. A mund 
të ma paguani atë?” 


NA SHPËTO NGA KJO SITUATË! 

lu përgjigja: “Në këtë luginë, gjithë çka sheh 
është jotja, si rezultat i mëditjeve të tua!” 

Shikoi nga lugina dhe pa deve, lopë, dele, aq 
shumë, saqë as që kishte mundur t’i ëndërronte. 
U habit dhe gjuha i përzihej, por shumë shpejt u 
zgjua nga gjumi i bukur që e kishte kapluar dhe 
tha: “Po bëni shaka, zotëri!” 

lu përgjigja: “Jo, pasha Zotin, unë mëditjen 
tënd e kam investuar dhe nga ajo u bë kjo pa- 
suri... Merri të gjitha ato që t’i ka dhuruar 
Allahu, me fat dhe shko i qetësuar!” 

Njeriu e mori kopenë e tij nga lugina e madhe 
duke mos u besuar syve të tij. 

“0 Allah, tërë këtë e kam bërë për 7y dhe për 
fisnikërinë Tënde. Na shpëto nga kjo fatkeqësi në 
të cilën kemi rënë!” 

ALLAHU NUK I HUMB TË MIRAT E 
BESIMTARËVE! 

E guri lëvizi edhe pak, por këtë herë ishte e 
mjaftueshme që të tre udhëtarët të mund të dil- 
nin nga shpella. 

Buzëqeshja filloi t’ua ndriçojë fytyrat e tyre 
dhe filluan që t’u dridhen buzët nga gëzimi... 

la arritën të dalin nga aty dhe ta vazhdojnë 
rrugën e tyre, duke u kënaqur me fisnikërinë e 
Allahut, duke besuar se Ai asnjëherë nuk harron 
t’i shpërblejë mirëbërësit. 

0 Zot, bekoji punët tona dhe le të jenë të sin- 
qerta vetëm për Ty, Ti i Cili u përgjigjesh lutjeve 
tona! 

Madhërimi të takon vetëm Ty, o Zot i botëve! 

MËSIME NGA TREGIMI 

1. Muslimani gjithnjë i drejtohet Allahut xh.sh. 
duke e lutur Atë në të mirë, e sidomos kur 
është në raste të vështira, në mënyrë që 
Allahu xh.sh. t’ia largojë atij të këqijat, siç 
vepruan këta tre burra në shpellë. 

2. Një nga kushtet e pranimit të lutjes është 
që muslimani ta dojë Allahun dhe t’i për- 
mendë veprat e veta më të mira, siç bënë 
tre njerëzit (në shpellë v.p.) 

3. Për muslimanin kënaqësia e prindërve të 
vet duhet të jetë më e rëndësishme se 
kënaqësia e njerëzve të tjerë, qofshin edhe 
fëmijët e tij, siç veproi druprerësi, i cili nuk 
donte t’u jepte qumësht fëmijëve dhe gruas 
para prindërve të vet, të cilët i kishte pritur 
derisa ishin zgjuar. 

4. Mirësia ndaj prindërve është një ndër punët 
më të mira. Allahu e pranoi lutjen e njeriut 
të i dëgjueshëm ndaj prindërve të tij. 

5. Muslimanit nuk i lejohet ta keqpërdorë pa- 
surinë e vet dhe varfërinë e të tjerëve, du- 
ke kërkuar prej tyre të bëjnë atë që është 
mëkat ose që i dëmton ata, siç deshi të 
bënte djaloshi me vajzën e varfër. 

6. Muslimani duhet ta përkujtojë Allahun, t’i 
frikësohet Atij, ta dijë se Ai është i Plotfu- 
qishëm dhe se e dëgjon dhe e sheh atë, se 
do të japë llogari para Tij, edhe pse 
shejtani e nxit të bëjë gjëra të liga. Kjo 
duhet ta ndalojë atë nga punët e liga (si 
rasti me djaloshin, i cili i dha para vajzës pa 
e dëmtuar). 

7. Islami i urdhëron njerëzit të jenë të besue- 
shëm dhe t’i ruajnë të drejtat e të tjerëve, 
si dhe të mos bëjnë dhunë duke ua marrë 
pasurinë në mënyrë të padrejtë, siç veproi 
edhe tregtari me bagëti, i cili e kishte ruajtur 
mëditjen e bariut dhe, pasi pasuria ishte 
shtuar, ia ktheu më të rritur. 

8. Dorëzimi i gjërave të besuara pronarëve të 
tyre bën pjesë në veprat e mira. Allahu 
xh.sh. e kishte pranuar lutjen e njeriut që 
ia kishte kthyer punëtorit mëditjen e tij 
pasi ishte shumëfishuar. 

9. Muslimani duhet t’i zgjedhë shokët e mirë, 
të cilët do të jenë për të ndihmesë dhe 
bekim nga Allahu xh.sh. në të mirë dhe në 
të keqe. Këta tre njerëz të mirë ishin të 
dobishëm për njëri-tjetrin kur guri ua mbylli 
daljen nga shpella. 

